title: 2010/779/EU: Sklep Sveta z dne 14. decembra 2010 o prošnji Združenega kraljestva Velike Britanije in Severne Irske za sodelovanje pri izvajanju nekaterih določb schengenskega pravnega reda v zvezi z ustanovitvijo Evropske agencije za operativno upravljanje obsežnih informacijskih sistemov na področju svobode, varnosti in pravice

text:
               17.12.2010

               SL

               Uradni list Evropske unije

               L 333/58

         SKLEP SVETA
   z dne 14. decembra 2010
   o prošnji Združenega kraljestva Velike Britanije in Severne Irske za sodelovanje pri izvajanju nekaterih določb schengenskega pravnega reda v zvezi z ustanovitvijo Evropske agencije za operativno upravljanje obsežnih informacijskih sistemov na področju svobode, varnosti in pravice
   (2010/779/EU)
   SVET EVROPSKE UNIJE JE –
   ob upoštevanju člena 4 Protokola (št. 19) o schengenskem pravnem redu, vključenem v okvir Evropske unije, ki je priloga k Pogodbi o Evropski uniji in Pogodbi o delovanju Evropske unije (v nadaljnjem besedilu: Schengenski protokol),
   ob upoštevanju prošnje vlade Združenega kraljestva Velike Britanije in Severne Irske v pismu predsedniku Sveta z dne 5. oktobra 2010 za sodelovanje pri izvajanju nekaterih določb schengenskega pravnega reda, kakor so navedene v omenjenem pismu,
   ob upoštevanju naslednjega:

               (1)

               Svet je s Sklepom 2000/365/ES (1) Združenemu kraljestvu Velike Britanije in Severne Irske dovolil, da v skladu s pogoji, določenimi v navedenem sklepu, sodeluje pri izvajanju nekaterih določb schengenskega pravnega reda.

               (2)

               Evropska komisija je 24. junija 2009 predložila predlog uredbe Evropskega parlamenta in Sveta o ustanovitvi Evropske agencije za operativno upravljanje obsežnih informacijskih sistemov na področju svobode, varnosti in pravice (v nadaljnjem besedilu: predlagana uredbe).

               (3)

               V skladu s predlagano uredbo naj bi bila Evropska agencija za operativno upravljanje obsežnih informacijskih sistemov na področju svobode, varnosti in pravice (v nadaljnjem besedilu: agencija) odgovorna za operativno upravljanje druge generacije schengenskega informacijskega sistema (SIS II), vizumskega informacijskega sistema (VIS) in Eurodac, na podlagi naslova V tretjega dela Pogodbe o delovanju Evropske unije pa bi ji lahko z ustreznim zakonodajnim instrumentom poverili tudi pripravo, razvoj in operativno upravljanje drugih obsežnih informacijskih sistemov na področju pravice, svobode in varnosti.

               (4)

               SIS II je del schengenskega pravnega reda. Ustanovitev, delovanje in uporabo SIS II urejata Uredba (ES) št. 1987/2006 Evropskega parlamenta in Sveta (2) in Sklep Sveta 2007/533/PNZ (3). Združeno kraljestvo je sodelovalo le pri sprejetju Sklepa 2007/533/PNZ, ki razvija določbe schengenskega pravnega reda iz člena 1(a)(ii) Sklepa 2000/365/ES.

               (5)

               VIS je prav tako del schengenskega pravnega reda. Združeno kraljestvo ni sodelovalo pri sprejetju in zanj niso zavezujoči Odločba 2004/512/ES (4), Uredba (ES) št. 767/2008 (5) in Sklep 2008/633/PNZ (6), ki urejajo vzpostavitev, delovanje in uporabo VIS.

               (6)

               Eurodac ni del schengenskega pravnega reda. Združeno kraljestvo je sodelovalo pri sprejetju Uredbe (ES) št. 2725/2000 (7), ki ureja vzpostavitev, delovanje in uporabo Eurodac, ki je zato zanj zavezujoča.

               (7)

               Zaradi sodelovanja pri Eurodac in delnega sodelovanju pri SIS II ima Združeno kraljestvo pravico sodelovati pri dejavnostih agencije, kolikor bo agencija odgovorna za operativno upravljanje SIS II, kot ga ureja Sklep 2007/533/PNZ, in Eurodac.

               (8)

               Predlagana agencija bi morala biti enotna pravna oseba z enotno organizacijsko in finančno strukturo. V ta namen bi morala biti agencija ustanovljena z enim samim zakonodajnim instrumentom, Svet pa mora o njem glasovati v celoti. Poleg tega se bo predlagana uredba, potem ko bo sprejeta, v celoti uporabljala v državah članicah, za katere je zavezujoča. Možnost delne uporabe za Združeno kraljestvo je s tem izključena.

               (9)

               Da bi zagotovili skladnost s pogodbama in veljavnimi protokoli, hkrati pa ohranili enotnost in doslednost predlagane uredbe, je Združeno kraljestvo v skladu s členom 4 Schengenskega protokola, zaprosilo za sodelovanje pri predlagani uredbi, kolikor bo agencija odgovorna za operativno upravljanje SIS II, kot ga ureja Uredba (ES) št. 1987/2006 in VIS.

               (10)

               Svet tako priznava pravico Združenega kraljestva, da v skladu s členom 4 Schengenskega protokola zaprosi za sodelovanje pri predlagani uredbi, kolikor Združeno kraljestvo pri predlagani uredbi ne sodeluje iz drugih razlogov.

               (11)

               Sodelovanje Združenega kraljestva v predlagani uredbi ne bi vplivalo na dejstvo, da Združeno kraljestvo trenutno ne sodeluje in ne more sodelovati pri tistih določbah schengenskega pravnega reda, ki se nanašajo na prosto gibanje državljanov tretjih držav, vizumsko politiko in prehajanje zunanjih meja držav članic. V predlagano uredbo bi bilo zato upravičeno vključiti posebne določbe, zlasti kar zadeva omejene glasovalne pravice v upravnem odboru agencije, ki bi odražale ta posebni položaj Združenega kraljestva.

               (12)

               Mešani odbor, ustanovljen v skladu s členom 3 Sporazuma med Svetom Evropske unije in Republiko Islandijo ter Kraljevino Norveško o pridružitvi obeh k izvajanju, uporabi in razvoju schengenskega pravnega reda (8), je bil v skladu s členom 5 navedenega sporazuma obveščen o pripravi tega sklepa.

               (13)

               Mešani odbor, ustanovljen v skladu s členom 3 Sporazuma med Evropsko unijo, Evropsko skupnostjo in Švicarsko konfederacijo o pridružitvi Švicarske konfederacije k izvajanju, uporabi in razvoju schengenskega pravnega reda (9), je bil v skladu s členom 5 navedenega sporazuma obveščen o pripravi tega sklepa –

         SPREJEL NASLEDNJI SKLEP:
   Člen 1
   V skladu s Sklepom Sveta 2000/365/EC Združeno kraljestvo Velike Britanije in Severne Irske sodeluje pri uredbi Evropskega parlamenta in Sveta o ustanovitvi Evropske agencije za operativno upravljanje obsežnih informacijskih sistemov na področju svobode, varnosti in pravice, kolikor se ta nanaša na operativno upravljanje vizumskega informacijskega sistema (VIS) in delov druge generacije schengenskega informacijskega sistema (SIS II)pri katerem Združeno kraljestvo ne sodeluje.
   Člen 2
   Ta sklep začne veljati dan po objavi v Uradnem listu Evropske unije.

      V Bruslju, 14. decembra 2010

            Za Svet

            Predsednik

         S. VANACKERE

      (1)  UL L 131, 1.6.2000, str. 43.

      (2)  UL L 381, 28.12.2006, str. 4.

      (3)  UL L 205, 7.8.2007, str. 63.

      (4)  Odločba Sveta 2004/512/ES z dne 8. junija 2004 o vzpostavitvi vizumskega informacijskega sistema (VIS) (UL L 213, 15.6.2004, str. 5).

      (5)  Uredba (ES) št. 767/2008 Evropskega parlamenta in Sveta z dne 9. julija 2008 o vizumskem informacijskem sistemu (VIS) in izmenjavi podatkov med državami članicami o vizumih za kratkoročno prebivanje (Uredba VIS) (UL L 218, 13.8.2008, str. 60).

      (6)  Sklep Sveta 2008/633/PNZ z dne 23. junija 2008 o dostopu imenovanih organov držav članic in Europola do vizumskega informacijskega sistema (VIS) za iskanje podatkov za namene preprečevanja, odkrivanja in preiskovanja terorističnih dejanj in drugih hudih kaznivih dejanj (UL L 218, 13.8.2008, str. 129).

      (7)  Uredba Sveta (ES) št. 2725/2000 z dne 11. decembra 2000 o vzpostavitvi sistema Eurodac za primerjavo prstnih odtisov zaradi učinkovite uporabe Dublinske konvencije (UL L 316, 15.12.2000, str. 1).

      (8)  UL L 176, 10.7.1999, str. 36.

      (9)  UL L 53, 27.2.2008, str. 52.


title: 2013/777/SZVP: Sklep Političnega in varnostnega odbora EUTM Somalia/1/2013 z dne 17. decembra 2013 o imenovanju poveljnika misije EU v vojaški misiji Evropske unije, ki prispeva k usposabljanju somalskih varnostnih sil (EUTM Somalia)

text:
               20.12.2013

               SL

               Uradni list Evropske unije

               L 346/53

         SKLEP POLITIČNEGA IN VARNOSTNEGA ODBORA EUTM SOMALIA/1/2013
   z dne 17. decembra 2013
   o imenovanju poveljnika misije EU v vojaški misiji Evropske unije, ki prispeva k usposabljanju somalskih varnostnih sil (EUTM Somalia)
   (2013/777/SZVP)
   POLITIČNI IN VARNOSTNI ODBOR JE –
   ob upoštevanju Pogodbe o Evropski uniji in zlasti člena 38 Pogodbe,
   ob upoštevanju Sklepa Sveta 2010/96/SZVP z dne 15. februarja 2010 o vojaški misiji Evropske unije, ki prispeva k usposabljanju somalskih varnostnih sil (1), in zlasti člena 5 Sklepa,
   ob upoštevanju naslednjega:

               (1)

               Svet je v skladu s členom 5(1) Sklepa 2010/96/SZVP Politični in varnostni odbor (PVO) pooblastil za sprejemanje odločitev o imenovanju poveljnika misije EU v vojaški misiji Evropske unije, ki prispeva k usposabljanju somalskih varnostnih sil (EUTM Somalia).

               (2)

               Svet je 22. januarja 2013 sprejel Sklep 2013/44/SZVP (2) o spremembi in podaljšanju Sklepa 2010/96/SZVO in v katerem se za poveljnika misije EU imenuje brigadnega generala Geralda AHERNA.

               (3)

               Italijanska republika je predlagala, da se za novega poveljnika misije EU imenuje brigadnega generala Massima MINGIARDIJA, ki bo zamenjal brigadnega generala Geralda AHERNA.

               (4)

               Vojaški odbor EU ta predlog podpira.

               (5)

               V skladu s členom 5 Protokola (št. 22) o stališču Danske, ki je priložen Pogodbi o Evropski uniji in Pogodbi o delovanju Evropske unije, Danska ne sodeluje pri pripravi in izvajanju sklepov in ukrepov Unije, ki zadevajo obrambo. Danska zato ne sodeluje pri sprejetju tega sklepa, ki zanjo ni zavezujoč in se v njej ne uporablja –

         SPREJEL NASLEDNJI SKLEP:
   Člen 1
   Brigadni general Massimo MINGIARDI se s 15. februarjem 2014 imenuje za poveljnika misije EU v vojaški misiji Evropske unije, ki prispeva k usposabljanju somalskih varnostnih sil (EUTM Somalia).
   Člen 2
   Ta sklep začne veljati 15. februarja 2014.

      V Bruslju, 17. decembra 2013

            Za Politični in varnostni odbor

            Predsednik

         W. STEVENS

      (1)  UL L 44, 19.2.2010, str. 16.

      (2)  Sklep Sveta 2013/44/SZVP z dne 22. januarja 2013 o spremembi in podaljšanju Sklepa 2010/96/SZVP o vojaški misiji Evropske unije, ki prispeva k usposabljanju somalskih varnostnih sil (UL L 20, 23.1.2013, str. 57).


title: Sklep Komisije z dne 28. septembra 2010 o imenovanju članov skupine za strokovno svetovanje v zvezi z ekološko pridelavo in o pripravi seznama kandidatov

text:
               29.9.2010

               SL

               Uradni list Evropske unije

               C 262/3

         SKLEP KOMISIJE
   z dne 28. septembra 2010
   o imenovanju članov skupine za strokovno svetovanje v zvezi z ekološko pridelavo in o pripravi seznama kandidatov
   2010/C 262/03
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Sklepa Komisije 2009/427/ES z dne 3. junija 2009 o ustanovitvi skupine strokovnjakov za strokovno svetovanje v zvezi z ekološko pridelavo (1) in zlasti člena 4(2) Sklepa,
   ob upoštevanju naslednjega:

               (1)

               Komisija je s Sklepom 2009/427/ES ustanovila skupino strokovnjakov za strokovno svetovanje v zvezi z ekološko pridelavo.

               (2)

               V skladu s členom 4(2) Sklepa 2009/427/ES je Komisija objavila razpis za zbiranje prijav 2009/C 308/10 (2). V razpisu so določena tudi merila za izbor in izbirni postopek, v skladu s katerimi je bil pripravljen seznam primernih kandidatov.

               (3)

               Da bi zaključila izbirni postopek, mora Komisija zdaj imenovati člane skupine in pripraviti seznam kandidatov –

         SKLENILA:
   Člen 1
   Seznama v prilogah k temu sklepu vsebujeta imena članov skupine in seznam kandidatov. In sicer:

               (a)

               13 strokovnjakov iz Priloge I k temu sklepu se imenuje za stalne člane skupine;

               (b)

               prav tako je bil pripravljen seznam kandidatov, na katerem je 62 strokovnjakov, ki so našteti v Prilogi II k temu sklepu.

         Člen 2
   Ta sklep začne veljati na dan njegovega sprejetja in se uporablja do 31. decembra 2013. Komisija pred tem datumom odloči o njegovi spremembi in/ali podaljšanju.

      V Bruslju, 28. septembra 2010

            Za Komisijo

         Dacian CIOLOŞ

            Član Komisije

      (1)  UL L 139, 5.6.2009, str. 29.

      (2)  UL C 308, 18.12.2009, str. 22.

      PRILOGA I

         Strokovnjaki, imenovani za stalne člane skupine, po abecednem vrstnem redu

                  —

                  Alexander Beck

                  —

                  Jacques Cabaret

                  —

                  Niels Halberg

                  —

                  Sonya Ivanova-Peneva

                  —

                  Lizzie Melby Jespersen

                  —

                  Ursula Kretzschmar

                  —

                  Nicolas Lampkin

                  —

                  Giuseppe Lembo

                  —

                  Mariane Monod

                  —

                  Robin Frederik Alexander Moritz

                  —

                  José Luis de la Plaza Pérez

                  —

                  Bernhard Speiser

                  —

                  Fabio Tittarelli

      PRILOGA II

         Strokovnjaki, vključeni na seznam kandidatov, po abecednem vrstnem redu

                  —

                  Simó Alegre Castellví

                  —

                  David Arney

                  —

                  Keith Ball

                  —

                  Stéphane Bellon

                  —

                  Francis Blake

                  —

                  Michel Bouilhol

                  —

                  Stefano Canali

                  —

                  Philippe Darriet

                  —

                  Jans Didier

                  —

                  Karl–Jan Erstad

                  —

                  Alicia Estevez

                  —

                  Juan Fernando Gallardo Lancho

                  —

                  Roberto García Ruiz

                  —

                  Elisabetta Giuffra

                  —

                  Aase Solvej Hansen

                  —

                  Roger Michael Hitchings

                  —

                  Uwe Hofmann

                  —

                  Jiri Harazim

                  —

                  Henning Høgh Jensen

                  —

                  Niels Finn Johansen

                  —

                  Monique Jonis

                  —

                  Maria Concepción Jorda Gutiérrez

                  —

                  Herve Juin

                  —

                  Emmanouil Kampourakis

                  —

                  Géza Kovács

                  —

                  Michael Kügler

                  —

                  Markus Kelderer

                  —

                  Sybille Kyed

                  —

                  Jascha Iri Leenhouwers

                  —

                  Carlo Leifert

                  —

                  Margareta Lennartsson Turner

                  —

                  Mariusz Maciejczak

                  —

                  Giovanna Martelli

                  —

                  Juan Rodriguez Martin

                  —

                  Avraam Mavridis

                  —

                  Cristina Micheloni

                  —

                  Bent Egberg Mikkelsen

                  —

                  Diego Omar Minnicelli

                  —

                  Susanne Padel

                  —

                  Leonidas Panomitros

                  —

                  Bruce Denholm Pearce

                  —

                  Mariana Petkova

                  —

                  Carlo Ponzio

                  —

                  Katia Radeva

                  —

                  Gerold Rahmann

                  —

                  Eckhard Reiners

                  —

                  José Raul Alves Ribeiro

                  —

                  Carlos Palacios Riocerezo

                  —

                  Denis Rusjan

                  —

                  Bernhard Schulz

                  —

                  Pentti Seuri

                  —

                  Snezhka Simeonova Delcheva

                  —

                  Evangelia Nikolaos Sossidou

                  —

                  Jens Soth

                  —

                  Christopher George Starrett

                  —

                  Wijnand Sukkel

                  —

                  Juan José Triana Marrero

                  —

                  Rob van den Broek

                  —

                  Boudewijn van Elzakker

                  —

                  Vivian Vilich

                  —

                  François Warlop

                  —

                  Simon Wright


title: Sklep Sveta z dne 7. novembra 2006 o stališču, ki naj ga zavzame Skupnost v okviru Mednarodnega sveta za tropski les o podaljšanju Mednarodnega sporazuma o tropskem lesu iz leta 1994

text:
               8.12.2006

               SL

               Uradni list Evropske unije

               C 298/1

      SKLEP SVETA

   z dne 7. novembra 2006
   o stališču, ki naj ga zavzame Skupnost v okviru Mednarodnega sveta za tropski les o podaljšanju Mednarodnega sporazuma o tropskem lesu iz leta 1994
   (2006/C 298/01)
   SVET EVROPSKE UNIJE JE —
   ob upoštevanju Pogodbe o ustanovitvi Evropske skupnosti in zlasti člena 133 Pogodbe v zvezi s členom 300(2) Pogodbe,
   ob upoštevanju predloga Komisije (1),
   ob upoštevanju naslednjega:

               (1)

               Mednarodni sporazum o tropskem lesu je Skupnost podpisala s Sklepom Sveta 96/493/ES (2) in ga tudi začasno uporablja.

               (2)

               Sporazum, ki bo nasledil Mednarodni sporazum o tropskem lesu iz leta 1994, je bil uspešno sklenjen januarja 2006 v okviru UNCTAD.

               (3)

               Mednarodni sporazum o tropskem lesu iz leta 1994 velja do 31. decembra 2006, če se v skladu z določbami člena 46(3) s sklepom Mednarodnega sveta za tropski les ne podaljša preko tega datuma do začetka veljavnosti sporazuma, ki bo nasledil tega.

               (4)

               Podaljšanje tega sporazuma je v interesu Skupnosti.

               (5)

               Treba je določiti stališče Evropske skupnosti v Mednarodnem svetu za tropski les —

         SKLENIL:
   Člen 1
   Stališče Evropske skupnosti v okviru Mednarodnega sveta za tropski les je, da glasuje za podaljšanje Mednarodnega sporazuma o tropskem lesu iz leta 1994 do začetka začasne ali dokončne veljavnosti sporazuma iz leta 2006, ki bo tega nasledil.
   Člen 2
   Evropska skupnost si bo prizadevala za odločitev Mednarodnega sveta za tropski les, katere namen bo omejiti obdobje podaljšanja Mednarodnega sporazuma o tropskem lesu iz leta 1994 ali vključiti klavzulo o pregledu.

      V Bruslju, 7. novembra 2006

            Za Svet

            Predsednik

         E. HEINÄLUOMA

      (1)  Dok. 12953/06 — COM (2006) 469 konč.

      (2)  UL L 208, 17.8.1996, str.1.


title: 2012/483/EU: Sklep Komisije z dne 20. avgusta 2012 o določitvi novega roka za predložitev dosjejev za nekatere snovi, ki jih je treba preučiti v okviru 14-letnega programa dela iz člena 16(2) Direktive 98/8/ES Evropskega parlamenta in Sveta (notificirano pod dokumentarno številko C(2012) 5787)  Besedilo velja za EGP

text:
               22.8.2012

               SL

               Uradni list Evropske unije

               L 226/6

         SKLEP KOMISIJE
   z dne 20. avgusta 2012
   o določitvi novega roka za predložitev dosjejev za nekatere snovi, ki jih je treba preučiti v okviru 14-letnega programa dela iz člena 16(2) Direktive 98/8/ES Evropskega parlamenta in Sveta
   (notificirano pod dokumentarno številko C(2012) 5787)
   (Besedilo velja za EGP)
   (2012/483/EU)
   EVROPSKA KOMISIJA JE –
   ob upoštevanju pogodbe o delovanju Evropske unije,
   ob upoštevanju Direktive 98/8/ES Evropskega parlamenta in Sveta z dne 16. februarja 1998 o dajanju biocidnih pripravkov v promet (1) in zlasti člena 16(2) Direktive,
   ob upoštevanju naslednjega:

               (1)

               Uredba Komisije (ES) št. 1451/2007 z dne 4. decembra 2007 o drugi fazi desetletnega delovnega programa iz člena 16(2) Direktive 98/8/ES Evropskega parlamenta in Sveta o dajanju biocidnih pripravkov v promet (2) določa seznam aktivnih snovi, ki se ocenijo glede njihove možne vključitve v Prilogo I, IA ali IB k Direktivi 98/8/ES.

               (2)

               Za mnoge kombinacije snovi/vrst pripravkov, vključene v navedeni seznam, so se bodisi vsi udeleženci umaknili iz programa pregledovanja bodisi država članica, imenovana za poročevalko pri ocenjevanju, ni prejela celotne dokumentacije do roka iz člena 9 in člena 12(3) Uredbe (ES) št. 1451/2007.

               (3)

               Zato je Komisija v skladu s členi 11(2), 12(1) in 13(5) Uredbe (ES) št. 1451/2007 o tem obvestila države članice. Navedeno obvestilo je bilo objavljeno v elektronski obliki 17. januarja 2011.

               (4)

               V treh mesecih po elektronski objavi navedenega obvestila je nekaj družb izrazilo zanimanje, da bi prevzele vlogo udeležencev za nekatere zadevne snovi in vrste pripravkov v skladu s členom 12(1) Uredbe (ES) št. 1451/2007.

               (5)

               Zato je treba v skladu z drugim pododstavkom člena 12(3) navedene uredbe določiti nov rok za predložitev dosjejev za te snovi in vrste pripravkov.

               (6)

               Ukrepi, predvideni s tem sklepom, so v skladu z mnenjem Stalnega odbora za biocidne pripravke –

         SPREJELA NASLEDNJI SKLEP:
   Člen 1
   Za snovi in vrste pripravkov iz Priloge je novi rok za predložitev dosjejev 30. september 2013.
   Člen 2
   Ta sklep je naslovljen na države članice.

      V Bruslju, 20. avgusta 2012

            Za Komisijo

         Janez POTOČNIK

            Član Komisije

      (1)  UL L 123, 24.4.1998, str. 1.

      (2)  UL L 325, 11.12.2007, str. 3.

      PRILOGA

         Snovi in vrste pripravkov, za katere je novi rok za predložitev dosjejev 30. september 2013

                  Name

                  Številka ES

                  Številka CAS

                  Vrsta pripravkov

                  Država članica poročevalka

                  Triklosan

                  222-182-2

                  3380-34-5

                  2

                  DK

                  Triklosan

                  222-182-2

                  3380-34-5

                  7

                  DK

                  Triklosan

                  222-182-2

                  3380-34-5

                  9

                  DK

                  2-fenoksietanol

                  204-589-7

                  122-99-6

                  3

                  UK


title: Sklep (EU) 2016/253 Evropskega parlamenta in Sveta 25. novembra 2015 o uporabi instrumenta prilagodljivosti za takojšnje proračunske ukrepe za obravnavo begunske krize

text:
               24.2.2016

               SL

               Uradni list Evropske unije

               L 47/6

         SKLEP (EU) 2016/253 EVROPSKEGA PARLAMENTA IN SVETA
   25. novembra 2015
   o uporabi instrumenta prilagodljivosti za takojšnje proračunske ukrepe za obravnavo begunske krize
   EVROPSKI PARLAMENT IN SVET,
   ob upoštevanju Pogodbe o delovanju Evropske unije,
   ob upoštevanju Medinstitucionalnega sporazuma z dne 2. decembra 2013 med Evropskim parlamentom, Svetom in Komisijo o proračunski disciplini, sodelovanju v proračunskih zadevah in dobrem finančnem poslovodenju (1), in zlasti točke 12 Sporazuma,
   ob upoštevanju predloga Evropske komisije,
   ob upoštevanju naslednjega:

               (1)

               Člen 11 Uredbe Sveta (EU, Euratom) št. 1311/2013 (2) omogoča uporabo instrumenta prilagodljivosti v okviru letne zgornje meje 471 milijonov EUR (cene iz leta 2011) za financiranje jasno opredeljenih odhodkov, ki jih ni mogoče financirati v okviru zgornjih mej, ki so na razpolago za enega ali več drugih razdelkov.

               (2)

               Zaradi nujnih potreb je treba uporabiti pomemben dodatni znesek za financiranje ukrepov, s katerimi bi ublažili migracijsko in begunsko krizo.

               (3)

               Po preučitvi vseh možnosti za prerazporeditev sredstev v okviru zgornje meje za odhodke v razdelkih 3 (Varnost in državljanstvo) in 4 (Globalna Evropa) je videti, da bo treba za financiranje ukrepov na področju migracij in beguncev z instrumentom prilagodljivosti dopolniti financiranje iz splošnega proračuna Evropske unije za proračunsko leto 2016, in sicer za 1 506 milijonov EUR nad zgornjo mejo razdelka 3 in za 24 milijonov EUR nad zgornjo mejo razdelka 4. Uporabijo se tudi neporabljeni letni zneski, ki so na voljo v okviru instrumenta prilagodljivosti za proračunski leti 2014 in 2015.

               (4)

               Na podlagi pričakovanega plačilnega profila bi bilo treba sredstva za plačila, ki ustrezajo sredstvom v okviru instrumenta prilagodljivosti, porazdeliti na več proračunskih let, po ocenah pa znašajo 734,2 milijona EUR v letu 2016, 654,2 milijona EUR v letu 2017, 83 milijonov EUR v letu 2018 in 58,6 milijona EUR v letu 2019 –

         STA SPREJELA NASLEDNJI SKLEP:
   Člen 1
   1.   V okviru splošnega proračuna Evropske unije za proračunsko leto 2016 se uporabi instrument prilagodljivosti, da se zagotovita zneska 1 506 milijonov EUR v sredstvih za prevzem obveznosti v razdelku 3 (Varnost in državljanstvo) in 24 milijonov EUR v sredstvih za prevzem obveznosti v razdelku 4 (Globalna Evropa).
   Zneska se uporabita za financiranje ukrepov za obvladovanje begunske krize.
   2.   Na podlagi pričakovanega plačilnega profila bo porazdelitev sredstev za plačila v okviru uporabe instrumenta prilagodljivosti naslednja:

               (a)

               734,2 milijona EUR v letu 2016;

               (b)

               654,2 milijona EUR v letu 2017;

               (c)

               83 milijonov EUR v letu 2018;

               (d)

               58,6 milijona EUR v letu 2019.

         Določeni zneski za posamezno proračunsko leto se odobrijo v skladu z letnim proračunskim postopkom.
   Člen 2
   Ta sklep se objavi v Uradnem listu Evropske unije.

      V Strasbourgu, 25. novembra 2015

            Za Evropski parlament

            Predsednik

         M. SCHULZ

            Za Svet

            Predsednik

         N. SCHMIT

      (1)  UL C 373, 20.12.2013, str. 1.

      (2)  Uredba Sveta (EU, Euratom) št. 1311/2013 z dne 2. decembra 2013 o večletnem finančnem okviru za obdobje 2014–2020 (UL L 347, 20.12.2013, str. 884).


title: 2008/144/ES: Sklep Sveta z dne 28. januarja 2008 o sklenitvi Protokola, ki spreminja Sporazum o pomorskem prometu med Evropsko skupnostjo in njenimi državami članicami na eni strani ter Ljudsko republiko Kitajsko na drugi strani, zaradi pristopa Češke republike, Republike Estonije, Republike Ciper, Republike Latvije, Republike Litve, Republike Madžarske, Republike Malte, Republike Poljske, Republike Slovenije in Slovaške republike k Evropski uniji

text:
               21.2.2008

               SL

               Uradni list Evropske unije

               L 46/37

         SKLEP SVETA
   z dne 28. januarja 2008
   o sklenitvi Protokola, ki spreminja Sporazum o pomorskem prometu med Evropsko skupnostjo in njenimi državami članicami na eni strani ter Ljudsko republiko Kitajsko na drugi strani, zaradi pristopa Češke republike, Republike Estonije, Republike Ciper, Republike Latvije, Republike Litve, Republike Madžarske, Republike Malte, Republike Poljske, Republike Slovenije in Slovaške republike k Evropski uniji
   (2008/144/ES)
   SVET EVROPSKE UNIJE JE –
   ob upoštevanju Pogodbe o ustanovitvi Evropske skupnosti in zlasti člena 80(2) v povezavi s prvim stavkom prvega pododstavka člena 300(2) in prvim pododstavkom člena 300(3) Pogodbe,
   ob upoštevanju predloga Komisije,
   ob upoštevanju mnenja Evropskega parlamenta (1),
   ob upoštevanju naslednjega:

               (1)

               Sporazum o pomorskem prometu med Evropsko skupnostjo in njenimi državami članicami na eni strani, ter Ljudsko republiko Kitajsko na drugi strani, (v nadaljevanju „Sporazum“) je bil podpisan 6. decembra 2002 v Bruslju.

               (2)

               Protokol, ki spreminja Sporazum zaradi pristopa Češke republike, Republike Estonije, Republike Ciper, Republike Latvije, Republike Litve, Republike Madžarske, Republike Malte, Republike Poljske, Republike Slovenije in Slovaške republike k Evropski uniji, je bil podpisan 5. septembra 2005 v Pekingu.

               (3)

               V skladu s členom 6(2) Akta o pristopu iz leta 2005 bosta Bolgarija in Romunija k Sporazumu pristopili s Protokolom med Svetom in Ljudsko republiko Kitajsko.

               (4)

               Potrebni ustavni in institucionalni postopki so zaključeni, zato bi bilo treba odobriti Protokol –

         SPREJEL NASLEDNJI SKLEP:
   Člen 1
   1.   Protokol, ki spreminja Sporazum o pomorskem prometu med Evropsko skupnostjo in njenimi državami članicami na eni strani, ter Ljudsko republiko Kitajsko na drugi strani, zaradi pristopa Češke republike, Republike Estonije, Republike Ciper, Republike Latvije, Republike Litve, Republike Madžarske, Republike Malte, Republike Poljske, Republike Slovenije in Slovaške republike k Evropski uniji, se odobri v imenu Skupnosti.
   Besedilo Protokola (2) je priloženo k temu sklepu.
   2.   Predsednik Sveta v imenu Evropske skupnosti in njenih držav članic poda uradno obvestilo, predvideno v členu 3 Protokola.

      V Bruslju, 28. januarja 2008

            Za Svet

            Predsednik

         D. RUPEL

      (1)  Mnenje z dne 5. julija 2005 (UL C 157 E z dne 6. julija 2006, str. 53).

      (2)  Glej stran 38 tega Uradnega lista.
    ---documentbreak---

               21.2.2008

               SL

               Uradni list Evropske unije

               L 46/38

         PROTOKOL,
   ki spreminja sporazum o pomorskem prometu med Evropsko skupnostjo in njenimi državami članicami na eni strani, in Vlado Ljudske republike Kitajske na drugi strani
   KRALJEVINA BELGIJA,
   ČEŠKA REPUBLIKA,
   KRALJEVINA DANSKA,
   ZVEZNA REPUBLIKA NEMČIJA,
   REPUBLIKA ESTONIJA,
   HELENSKA REPUBLIKA,
   KRALJEVINA ŠPANIJA,
   FRANCOSKA REPUBLIKA,
   IRSKA,
   ITALIJANSKA REPUBLIKA,
   REPUBLIKA CIPER,
   REPUBLIKA LATVIJA,
   REPUBLIKA LITVA,
   VELIKO VOJVODSTVO LUKSEMBURG,
   REPUBLIKA MADŽARSKA,
   REPUBLIKA MALTA,
   KRALJEVINA NIZOZEMSKA,
   REPUBLIKA AVSTRIJA,
   REPUBLIKA POLJSKA,
   PORTUGALSKA REPUBLIKA,
   REPUBLIKA SLOVENIJA,
   SLOVAŠKA REPUBLIKA,
   REPUBLIKA FINSKA,
   KRALJEVINA ŠVEDSKA,
   ZDRUŽENO KRALJESTVO VELIKA BRITANIJA IN SEVERNA IRSKA,
   v nadaljnjem besedilu „države članice“, ki jih predstavlja Svet Evropske unije,
   in
   EVROPSKA SKUPNOST, v nadaljnjem besedilu „Skupnost“, ki jo predstavlja Svet Evropske unije,
   na eni strani in
   VLADA LJUDSKE REPUBLIKE KITAJSKE,
   na drugi strani, SO SE –
   OB UPOŠTEVANJU pristopa Češke republike, Republike Estonije, Republike Ciper, Republike Latvije, Republike Litve, Republike Madžarske, Republike Malte, Republike Poljske, Republike Slovenije in Slovaške republike k Evropski uniji in s tem k Skupnosti dne 1. maja 2004 –
   DOGOVORILI O NASLEDNJEM:
   Člen 1
   Češka republika, Republika Estonija, Republika Ciper, Republika Latvija, Republika Litva, Republika Madžarska, Republika Malta, Republika Poljska, Republika Slovenija in Slovaška republika so pogodbenice Sporazuma o pomorskem prometu med Evropsko skupnostjo in njenimi državami članicami na eni strani in Vlado Ljudske republike Kitajske na drugi strani, podpisanega v Bruslju dne 6. decembra 2002 (v nadaljnjem besedilu „Sporazum“).
   Člen 2
   Besedila Sporazuma v češkem, estonskem, latvijskem, litovskem, madžarskem, malteškem, poljskem, slovenskem in slovaškem jeziku, priložena k temu protokolu, so verodostojna pod istimi pogoji kot druge jezikovne različice, sestavljene v skladu s členom 14 tega sporazuma.
   Člen 3
   Pogodbenici odobrita ta protokol v skladu s svojimi postopki. Veljati začne na dan, ko začne veljati Sporazum. V primeru, da pogodbenici odobrita Protokol potem, ko je Sporazum že začel veljati, začne veljati Protokol na dan, ko se pogodbenici medsebojno uradno obvestita o zaključku notranjih postopkov za odobritev.
   Člen 4
   Ta protokol je sestavljen v Pekingu, dne petega septembra dva tisoč pet, v dveh izvodih v angleškem, češkem, danskem, estonskem, finskem, francoskem, grškem, italijanskem, latvijskem, litovskem, nemškem, madžarskem, malteškem, nizozemskem, poljskem, portugalskem, slovenskem, slovaškem, španskem, švedskem in kitajskem jeziku, pri čemer je vsako od teh besedil enako verodostojno.

         Por los Estados miembros
         Za členské státy
         For medlemsstaterne
         Für die Mitgliedstaaten
         Liikmesriikide nimel
         Για τα κράτη μέλη
         For the Member States
         Pour les États membres
         Per gli Stati membri
         Dalībvalstu vārdā
         Valstybių narių vardu
         A tagállamok részéről
         Għall-Istati Membri
         Voor de lidstaten
         W imieniu państw członkowskich
         Pelos Estados-Membros
         Za členské štáty
         Za države članice
         Jäsenvaltioiden puolesta
         På medlemsstaternas vägnar

         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         az Európai Közösség részéről
         Għall-Komunità Ewropea
         Voor de Europese Gemeenschap
         W imieniu Wspólnoty Europejskiej
         Pela Communidade Europeia
         Za Európske spoločenstvo
         za Evropsko skupnost
         Euroopan yhteisön puolesta
         På Europeiska gemenskapens vägnar

         Por el Gobierno de la República Popular China
         Za vládu Čínské lidové republiky
         For Folkerepublikken Kinas regering
         Im Namen der Regierung der Volksrepublik China
         Hiina Rahvavabariigi valitsuse nimel
         Για την κυβέρνηση της Λαϊκής Δημοκρατίας της Κίνας
         For the Government of the People's Republic of China
         Pour le gouvernement de la République populaire de Chine
         Per il Governo della Repubblica popolare cinese
         Kīnas Tautas Republikas vārdā
         Kinijos Liaudies Respublikos Vyriausybės vardu
         A Kínai Népköztársaság kormánya részéről
         Għall-Gvern tar-Repubblika tal-Poplu taċ-Ċina
         Voor de regering van de Volksrepubliek China
         W imieniu rządu Chińskiej Republiki Ludowej
         Pelo Governo da República Popular da China
         Za vládu Čínskej l'udovej republiky
         Za Vlado Ljudske republike Kitajske
         Kiinan kansantasavallan hallituksen puolesta
         På Folkrepubliken Kinas regerings vägnar


title: Sklep Komisije (EU) 2015/810 z dne 23. januarja 2015 o shemi državne pomoči SA.20326 (2013/C) (ex 2012/NN), ki jo je izvajala Belgija (notificirano pod dokumentarno številko C(2015) 130) (Besedilo velja za EGP)

text:
               23.5.2015

               SL

               Uradni list Evropske unije

               L 128/21

         SKLEP KOMISIJE (EU) 2015/810
   z dne 23. januarja 2015
   o shemi državne pomoči SA.20326 (2013/C) (ex 2012/NN), ki jo je izvajala Belgija

         (notificirano pod dokumentarno številko C(2015) 130)

   (Besedilo v francoskem in nizozemskem jeziku je edino verodostojno)
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije in zlasti prvega pododstavka člena 108(2) Pogodbe (1),
   ob upoštevanju Sporazuma o Evropskem gospodarskem prostoru in zlasti člena 62(1)(a) Sporazuma,
   po pozivu vsem zainteresiranim stranem, naj predložijo svoje pripombe v skladu z navedenima določbama (2), in ob upoštevanju teh pripomb,
   ob upoštevanju naslednjega:
   1.   POSTOPEK

               (1)

               Evropska komisija je z dopisom z dne 7. oktobra 2011 belgijske organe obvestila, da bo začela nadzor nad shemo N 649/2005 – Ukrepi delne oprostitve plačila davka na dohodek iz poslovne dejavnosti za raziskovalne in razvojne projekte (v nadaljnjem besedilu: shema).

               (2)

               Z dopisi z dne 7. oktobra 2011, 2. februarja 2012 in 6. januarja 2013 je Komisija zahtevala informacije o izvajanju sheme. Belgijske organe je zlasti pozvala, naj ji predložijo seznam podjetij, ki so v letih 2009 in 2010 prejela pomoč, višjo od 200 000 EUR. Belgijski organi so odgovorili z dopisi z dne 17. novembra 2011, 2. maja in 4. junija 2012 ter 23. maja 2013.

               (3)

               Poleg tega so se Komisija in belgijski organi sestali 13. junija 2013.

               (4)

               Komisija je z dopisom z dne 4. decembra 2013 Belgiji predložila sklep (v nadaljnjem besedilu: sklep o začetku postopka) (3) o začetku postopka iz člena 108(2) PDEU (v nadaljnjem besedilu: formalni postopek preiskave).

               (5)

               Belgijski organi so pripombe in odgovore na vprašanja, postavljena v sklepu o začetku postopka, predložili z dopisi z dne 3. marca, 1. aprila ter 4. in 27. julija 2014. Te informacije so dopolnili z elektronskimi sporočili z dne 17. septembra, 17. oktobra in 21. novembra 2014. Komisija je imela 21. novembra 2014 vse informacije, ki jih je potrebovala za preiskavo združljivosti sheme z notranjim trgom.

               (6)

               Družba D39S SPRL je predložila stališča 9. aprila 2014. Komisija jih je z dopisom z dne 16. maja 2014 predložila belgijskim organom. Ti niso predložili pripomb nanje.

         2.   OPIS UKREPA

   2.1   Cilj ukrepa

               (7)

               Shema je bila odobrena s Sklepom Komisije C(2006) 2941 final z dne 4. julija 2006 (4) (v nadaljnjem besedilu: Sklep).

               (8)

               Shema je določala vzpostavitev treh ukrepov, in sicer:

                           (a)

                           oprostitev za zaposlitev raziskovalcev, ki delajo pri raziskovalnih projektih v partnerstvu z univerzami ali visokošolskimi institucijami (v nadaljnjem besedilu: ukrep 1), je določala 50-odstotno oprostitev plačila davka na dohodek iz poslovne dejavnosti za podjetja, ki izplačujejo plače raziskovalcem, ki delajo pri raziskovalnih projektih na podlagi partnerskih sporazumov, sklenjenih z univerzami ali visokošolskimi institucijami s sedežem v Evropskem gospodarskem prostoru (5). Proračun, dodeljen ukrepu 1, je bil ocenjen na 34 milijonov EUR;

                           (b)

                           oprostitev za zaposlitev raziskovalcev z nekaterimi diplomami (v nadaljnjem besedilu: ukrep 2) je določala 25-odstotno oprostitev plačila davka na dohodek iz poslovne dejavnosti za podjetja, ki izplačujejo plače raziskovalcem z nekaterimi znanstvenimi diplomami (6). Proračun, dodeljen ukrepu 2, je bil ocenjen na 62 milijonov EUR;

                           (c)

                           oprostitev za mlada inovativna podjetja (Young Innovative Companies) (v nadaljnjem besedilu: ukrep 3), ki je določala 50-odstotno oprostitev plačila davka na dohodek iz poslovne dejavnosti za podjetja iz kategorije mladih inovativnih podjetij (7), ki izplačujejo plače svojim znanstvenikom. Proračun, dodeljen ukrepu 3, je bil ocenjen na 20 milijonov EUR.

               (9)

               Davek na dohodek iz poslovne dejavnosti je davek, ki ga vsak delodajalec odtegne pri viru od plače zaposlenega in plača državi. Na podlagi vseh treh ukrepov, navedenih v uvodni izjavi 8, so zadevna podjetja oproščena plačila dela davka na dohodek iz poslovne dejavnosti, ki se odtegne od plač raziskovalcev, opredeljenih v uvodni izjavi 8(a) in (b), ter zaposlenih znanstvenikov, opredeljenih v uvodni izjavi 8(c).

               (10)

               Komisija je v Sklepu menila, da sta ukrepa 1 in 2 splošna ukrepa ter zato nista državna pomoč v smislu člena 107(1) PDEU.

               (11)

               Po drugi strani je bil ukrep 3 opredeljen kot državna pomoč v smislu člena 107(1) PDEU, po preiskavi pa je bilo v zvezi z njim odločeno, da je ob upoštevanju meril iz Uredbe Komisije (ES) št. 70/2001 (8) združljiv z notranjim trgom.

               (12)

               Člen 5a Uredbe (ES) št. 70/2001 je določal pravila, ki so se uporabljala za pomoč za raziskave in razvoj. Ukrep 3 je bil opredeljen kot pomoč za raziskovalne in razvojne projekte, pri katerih so upravičeni stroški dela za zaposlene pri raziskovalnem projektu (9). Uporabljeni prag intenzivnosti pomoči, tj. 35 %, je prag, ki se uporablja za projekte predkonkurenčnega razvoja (10).

         2.2   Razlogi za začetek formalnega postopka preiskave

               (13)

               Med preiskavo so se pokazale nepravilnosti v zvezi z določbami belgijskega nacionalnega prava, ki sestavljajo ukrep 3, in izvajanjem tega ukrepa. Zato je Komisija začela formalni postopek preiskave ob upoštevanju naslednjega:

                           (a)

                           Belgija ni sprejela ukrepov, potrebnih za uskladitev njene zakonodaje s pravom Unije. Upoštevne določbe nacionalnega prava niso nikakor napotovale na raziskovalne kategorije, določene s predpisi Unije. Določbe so bile usklajene šele junija 2013 (11);

                           (b)

                           Belgija sheme ni spremenila tako, da bi se ta pred 1. januarjem 2008 skladala z ustreznimi ukrepi, ki jih je Komisija predlagala, Belgija pa sprejela (12);

                           (c)

                           Belgija Komisiji ni priglasila sprememb in podaljšanja sheme, zato je izvajala nezakonite pomoči (13), in

                           (d)

                           Belgija v okviru postopka spremljanja ni predložila dovolj informacij o posamično izplačanih pomočeh.

               (14)

               Komisija se je v sklepu o začetku postopka spraševala še o pravni podlagi, ki jo je mogoče uporabiti za analizo, ali so pomoči, ki so bile nezakonito odobrene v okviru sheme, združljive z notranjim trgom. V uvodni izjavi 40 navedenega sklepa je odločila, da je treba te pomoči analizirati z vidika Okvira Skupnosti za državno pomoč za raziskave in razvoj ter inovacije (v nadaljnjem besedilu: okvir za RRI) (14).

         3.   PRIPOMBE BELGIJSKIH ORGANOV

               (15)

               Treba je opozoriti na priznanje belgijskih organov med izvajanjem postopka spremljanja, da niso ne spremenili nacionalne zakonodaje, da bi vanjo vključili napotilo na raziskovalne kategorije iz uvodne izjave 13(a), ne priglasili sprememb sheme (pri čemer so menili, da so bile te spremembe izvedene v duhu Sklepa), ne priglasili podaljšanja sheme v obdobje po 4. juliju 2011.

               (16)

               Belgijski organi so z dopisoma z dne 3. marca in 1. aprila 2014 predložili seznam podjetij, ki so bila deležna oprostitve plačila davka na dohodek iz poslovne dejavnosti med letoma 2006 in 2013 (zadnji razpoložljivi davčni podatki). V celotnem obdobju je shemo uporabljalo 231 podjetij.

               (17)

               Belgijski organi so v dopisu z dne 3. marca 2014 še navedli, da preučujejo skladnost sheme z Uredbo Komisije (EU) št. 651/2014 (15), zlasti s členom 25 te uredbe, ki se nanaša na pomoč za raziskovalne in razvojne projekte. Rezultatov te preučitve Komisiji niso predložili.

         4.   PRIPOMBE TRETJIH STRANI

               (18)

               Družba D39S, raziskovalno in razvojno središče, ki deluje v sektorju elektronike in telekomunikacij, je navedla, da je oprostitev plačila davka na dohodek iz poslovne dejavnosti pomembna podpora, ki mladim inovativnim podjetjem omogoča zaposlovanje dodatnega osebja. Ta oprostitev ji je omogočila okrepitev raziskovalne in razvojne dejavnosti, pri čemer pa se je lahko še naprej hitro odzivala na povpraševanje na trgu.

         5.   OCENA POMOČI

   5.1   Obstoj državne pomoči v smislu člena 107(1) PDEU

               (19)

               Člen 107(1) PDEU določa, da „je vsaka pomoč, ki jo dodeli država članica, ali kakršna koli vrsta pomoči iz državnih sredstev, ki izkrivlja ali bi lahko izkrivljala konkurenco z dajanjem prednosti posameznim podjetjem ali proizvodnji posameznega blaga, nezdružljiva z notranjim trgom, kolikor prizadene trgovino med državami članicami“.

               (20)

               Da se nacionalni ukrep opredeli kot državna pomoč, morajo biti torej izpolnjeni vsi spodaj navedeni pogoji: (i) z zadevnim ukrepom se daje upravičencu gospodarska prednost; (ii) ta prednost je dodeljena iz državnih sredstev; (iii) ta prednost je selektivna ter (iv) zadevni ukrep izkrivlja konkurenco ali bi lahko izkrivljal konkurenco in lahko prizadene trgovino med državami članicami.

               (21)

               V obravnavani zadevi je to, da so mlada inovativna podjetja oproščena plačila davka na dohodek iz poslovne dejavnosti, davčni ukrep, ki se financira iz državnih sredstev. Ukrep se uporablja le za podjetja, ki ustrezajo opredelitvi mladih inovativnih podjetij, torej je selektiven. Ker prispeva k financiranju stroškov za raziskave in razvoj teh podjetij, jim daje gospodarsko prednost. Nazadnje, ker upravičena podjetja delujejo na trgih, odprtih za trgovino znotraj Evrope, lahko vpliva na konkurenco in trgovino med državami članicami.

               (22)

               Shema je bila v Sklepu opredeljena kot državna pomoč (16). Belgijski organi med postopkom spremljanja te opredelitve niso izpodbijali.

         5.2   Zakonitost pomoči

               (23)

               Komisija je v sklepu o začetku postopka ugotovila, da je Belgija – ker ni priglasila povečanja deleža oprostitve plačila davka na dohodek iz poslovne dejavnosti (povečanje s 50 na 75 % z zakonom o gospodarski oživitvi z dne 27. marca 2009 (Loi de relance économique) in s 75 na 80 % z zakonom o davčnih in finančnih določbah ter določbah v zvezi s trajnostnim razvojem z dne 17. junija 2013 (Loi portant des dispositions fiscales et financières et des dispositions relatives au développement durable)) in podaljšanja sheme v obdobje po 4. juliju 2011 (s Sklepom je bilo prvotno trajanje določeno na pet let) – izvajala nezakonite pomoči. Belgija te presoje ni izpodbijala in je med formalnim postopkom preiskave Komisiji predložila podatke v zvezi s pomočmi, ki so jih prejela podjetja, upravičena do sheme, ki jih je Komisija potrebovala za analizo združljivosti.

         5.3   Analiza združljivosti pomoči z notranjim trgom

               (24)

               Komisija je v uvodni izjavi 40 sklepa o začetku postopka menila, da je treba združljivost sheme preučiti na podlagi okvira za RRI, ni pa še določila upoštevnega člena: ali so to določbe v zvezi s pomočmi za raziskovalne in razvojne projekte (točka 5.1 okvira za RRI) ali določbe v zvezi s pomočmi za mlada inovativna podjetja (točka 5.4 okvira za RRI), saj se zdi, da se shema nanaša na to posebno kategorijo podjetij.

         5.3.1   Metodologija

               (25)

               Kot je bilo navedeno v uvodni izjavi 16 zgoraj, so belgijski organi sporočili, da je v celotnem obravnavanem obdobju shemo uporabljalo 231 podjetij. Z analizo podatkov je bilo ugotovljeno naslednje:

                           (a)

                           183 podjetij je prejelo pomoči, manjše od 200 000 EUR za posamezno triletno obdobje v celotnem obravnavanem obdobju. Te pomoči spadajo na področje uporabe Uredbe Komisije (ES) št. 1998/2006 (uredbe de minimis) (17) in so bile zato izključene iz analize;

                           (b)

                           v zvezi s preostalimi 48 podjetji, ki so prejela pomoči, večje od 200 000 EUR, je bila opravljena poglobljena analiza. V zvezi z njimi so belgijski organi navedli:

                                       —

                                       raziskovalne kategorije, v katere spadajo projekti, ki so jih izvedla podjetja prejemniki (zaradi preverjanja upoštevanja pogojev iz točke 5.1 okvira za RRI),

                                       —

                                       metodo za izračun intenzivnosti pomoči skupaj s primeri (zaradi preverjanja upoštevanja pogojev iz točke 5.1 okvira za RRI),

                                       —

                                       datum ustanovitve posameznih podjetij (zaradi preverjanja upoštevanja prvega pogoja iz točke 5.4 okvira za RRI),

                                       —

                                       delež stroškov za raziskave in razvoj (zaradi preverjanja upoštevanja drugega pogoja iz točke 5.4 okvira za RRI),

                                       —

                                       delež na podlagi ukrepa 3 (ki se torej opredeli kot državna pomoč) ter delež na podlagi ukrepov 1 in 2 v celotnem znesku, ki so ga prejela posamezna podjetja (zaradi preverjanja upoštevanja tretjega pogoja iz točke 5.4 okvira za RRI).

               (26)

               Analiza zadnjega podatka (delež na podlagi ukrepa 3 v celotnem znesku prejete pomoči) je omogočila zožitev področja analize, saj je bil tako znesek pomoči, prejete na podlagi ukrepa 3, manjši od skupnega zneska, ki so ga sporočili belgijski organi (prejetega na podlagi celotne sheme). Od 48 podjetij, navedenih v uvodni izjavi 25(b), je 14 podjetij v celotnem obravnavanem obdobju na podlagi ukrepa 3 prejelo pomoč, večjo od 200 000 EUR.

         5.3.2   Analiza na podlagi določb v zvezi s pomočmi za raziskovalne in razvojne projekte (točka 5.1 okvira za RRI)

               (27)

               V točki 5.1 okvira za RRI so navedena merila, ki jih je treba upoštevati za to, da se pomoči za raziskovalne in razvojne projekte lahko razglasijo za združljive z notranjim trgom.

                           (a)

                           V točki 5.1.1 je navedeno, da mora „[d]el raziskovalnega projekta, ki prejema pomoč, […] v celoti soditi v eno ali več naslednjih raziskovalnih kategorij: temeljne raziskave, industrijske raziskave, eksperimentalni razvoj“.
                           Odslej je v kraljevem odloku z dne 23. marca 2014 (18) navedeno, da je za preverjanje „opisa raziskovalnih ali razvojnih projektov ali programov, za katere se zahteva mnenje“ in preverjanje, ali projekti spadajo v eno od raziskovalnih kategorij, določenih z okvirom za RRI in zakonom, pristojna Service public fédéral de Programmation Politique scientifique (javna zvezna služba za politično načrtovanje na področju znanosti). Belgijski organi so za vseh 48 podjetij, v zvezi s katerimi je bila opravljena poglobljena preiskava, predložili opis izvedenih raziskovalnih in razvojnih dejavnosti ter navedli raziskovalno kategorijo, v katero spadajo ti projekti. Komisija je lahko ugotovila, da izvedeni projekti spadajo v eno od treh kategorij, določenih z okvirom za RRI, in je zato menila, da je pogoj iz točke 5.1.1 tega okvira izpolnjen.

                           (b)

                           V točki 5.1.2 okvira za RRI so navedeni zneski osnovne intenzivnosti pomoči (25 % za eksperimentalni razvoj), te zneske pa je mogoče v nekaterih primerih povečati, zlasti ko je pomoč namenjena MSP (točka 5.1.3(a) okvira za RRI).
                           Belgijski organi so z dopisom z dne 3. marca 2014 predložili dodatne informacije – zlasti v zvezi z upoštevanjem intenzivnosti pomoči, določenih s Sklepom – o dveh povečanjih stopnje oprostitve plačila davka, na podlagi katerih se je stopnja zmanjšanja davka, ki jo je bilo mogoče uporabiti, povečala na 80 %. Belgijski organi so lahko z metodo izračuna, ki jo je uporabila Komisija v Sklepu, dokazali, da je povečanje stopnje oprostitve plačila davka na dohodek iz poslovne dejavnosti na 80 % privedlo do največ 28,28-odstotne intenzivnosti. Predložili so tudi podrobnosti v zvezi s stopnjo intenzivnosti za podjetja, ki so bila predmet poglobljenega nadzora. Komisija je ugotovila, da se ta stopnja sklada s točko 5.1.3 okvira za RRI, ki določa največ 35-odstotno intenzivnost za srednje velika podjetja in največ 45-odstotno intenzivnost za mala podjetja v primeru dejavnosti eksperimentalnega razvoja. Navedene stopnje intenzivnosti se povečajo v primeru industrijskih ali temeljnih raziskav.

                           (c)

                           V točki 5.1.4 okvira za RRI so podrobno navedeni upravičeni stroški. Komisija je v uvodni izjavi 16 sklepa o začetku postopka zapisala, da so v upoštevnih določbah nacionalnega prava navedene kategorije zaposlenih, za katere je mogoče odobriti oprostitev, niso pa navedeni postopki, v skladu s katerimi lahko davčna uprava preveri, ali so bili ti zaposleni dodeljeni raziskovalnemu in razvojnemu projektu.
                           Odslej je v kraljevem odloku z dne 23. marca 2014 določeno, da je za preverjanje „elementov, ki dokazujejo, da bo delavec zaposlen pri raziskovalnih in razvojnih projektih ali programih“, med preučitvijo spisa pristojna javna zvezna služba za načrtovanje znanstvene politike (Service public fédéral de Programmation Politique scientifique), ki preverjanje opravi na podlagi elementov, predloženih s strani podjetij, ki zaprosijo za pomoč. Komisija je ugotovila, da sta upoštevna nacionalna zakonodaja in način, kako jo belgijski organi uporabljajo, skladna z določbami točke 5.1.4 okvira za RRI.
                           Belgijski organi so opisali projekte, razvite v 48 podjetjih, ki so bila predmet poglobljene preiskave, ter navedli število in vrste zaposlenih, za katere je bila odobrena oprostitev.

               (28)

               Ob upoštevanju navedenega Komisija meni, da so pomoči, izplačane na podlagi ukrepa 3, skladne s točko 5.1 okvira za RRI.

         5.3.3   Analiza na podlagi določb v zvezi s pomočmi za mlada inovativna podjetja (točka 5.4 okvira za RRI)

               (29)

               Komisija je v sklepu o začetku postopka navedla, da „se s shemo izvajajo pomoči za mlada inovativna podjetja, zato je bila predvidena še preiskava njene združljivosti natančneje na podlagi točke 5.4 okvira za RRI v zvezi s pomočmi za mlada inovativna podjetja“ (uvodna izjava 46). Vendar je Komisija podvomila o tem, da podjetja, upravičena do sheme, izpolnjujejo vse pogoje iz točke 5.4 (opredelitev za malo podjetje, trajanje delovanja, delež stroškov, namenjenih raziskavam in razvoju, znesek pomoči).

               (30)

               Iz analize podatkov, ki so jih predložili belgijski organi, je razvidno, da sta ob koncu leta 2013 le dve podjetji izpolnjevali vse pogoje iz točke 5.4 okvira za RRI (skupaj s pogoji iz točke 5.1).

               (31)

               Zato je Komisija sklenila, da se kot pravna podlaga uporabi točka 5.1 okvira za RRI v zvezi s pomočjo za raziskovalne in razvojne projekte.

         5.3.4   Združljivost sheme v obdobju po 1. juliju 2014

               (32)

               Okvir za RRI, na katerem temelji analiza združljivosti sheme, je prenehal veljati 30. junija 2014.

               (33)

               Če so po 1. juliju 2014 izpolnjeni pogoji iz poglavja 1 in se upoštevajo pogoji iz člena 25 (pomoč za raziskave in razvoj ter inovacije), bi se lahko shema izvajala na podlagi izjeme, ponujene z uredbo o splošnih skupinskih izjemah. Komisija belgijske organe poziva, naj jo obvestijo o rezultatu analize in ji, če je to primerno, priglasijo podaljšanje sheme.

         6.   SKLEPNE UGOTOVITVE

               (34)

               Komisija ugotavlja, da je Belgija z izvajanjem sheme kršila člen 108(3) PDEU. Vendar ob upoštevanju navedenega meni, da so nadaljnja uporaba sheme s strani belgijskih organov po 4. juliju 2011 in spremembe, ki so bile sprejete v zvezi z njo, do 30. junija 2014 združljive z notranjim trgom na podlagi člena 107(3)(c) PDEU –

         SPREJELA NASLEDNJI SKLEP:
   Člen 1
   Ukrep delne oprostitve plačila davka na dohodek iz poslovne dejavnosti za mlada inovativna podjetja, ki ga je izvajala Belgija, je do 30. junija 2014 združljiv z notranjim trgom na podlagi člena 107(3)(c) PDEU.
   Člen 2
   Ta sklep je naslovljen na Kraljevino Belgijo.

      V Bruslju, 23. januarja 2015

            Za Komisijo

         Margrethe VESTAGER

            Članica Komisije

      (1)  Z učinkom od 1. decembra 2009 sta člena 87 in 88 Pogodbe ES postala člena 107 in 108 Pogodbe o delovanju Evropske unije (PDEU). Določbe novih členov so vsebinsko enake določbam prejšnjih členov. V tem sklepu je treba sklicevanje na člena 107 in 108 PDEU razumeti kot sklicevanje na člena 87 in 88 Pogodbe ES, kadar je to primerno. S PDEU so bile uvedene tudi nekatere spremembe terminologije, besedo „Skupnost“ je na primer nadomestil izraz „Unija“, besedno zvezo „skupni trg“„notranji trg“, besedno zvezo „Sodišče prve stopnje“ pa „Splošno sodišče“. V tem sklepu se uporablja terminologija iz PDEU.

      (2)  UL C 69, 7.3.2014, str. 122.

      (3)  Glej opombo 2.

      (4)  UL C 209, 31.8.2006, str. 10.

      (5)  Glej uvodno izjavo 5 sklepa z dne 4. julija 2006.

      (6)  Glej uvodno izjavo 8 zgoraj navedenega sklepa z dne 4. julija 2006.

      (7)  Glej uvodno izjavo 12 zgoraj navedenega sklepa z dne 4. julija 2006.

      (8)  Uredba Komisije (ES) št. 70/2001 z dne 12. januarja 2001 o uporabi členov 87 in 88 Pogodbe ES pri pomoči za majhna in srednje velika podjetja (UL L 10, 13.1.2001, str. 33).

      (9)  Glej uvodno izjavo 26 zgoraj navedenega sklepa.

      (10)  Glej točko 3(c) člena 5a Uredbe (ES) št. 70/2001, kakor je bila spremenjena z Uredbo Komisije (ES) št. 364/2004 z dne 25. februarja 2004 o spremembi Uredbe (ES) št. 70/2001 glede povečanja področja uporabe za vključitev pomoči za raziskave in razvoj (UL L 63, 28.2.2004, str. 22).

      (11)  Glej uvodno izjavo 17 in naslednje sklepa o začetku postopka.

      (12)  Dopis vlade regije Bruselj – glavno mesto z dne 22. februarja 2008, dopis vlade valonske regije z dne 17. marca 2008 in dopis vlade flamske regije z dne 3. julija 2007.

      (13)  Glej uvodne izjave 22 do 27 sklepa o začetku postopka.

      (14)  UL C 323, 30.12.2006, str. 1.

      (15)  Uredba Komisije (EU) št. 651/2014 z dne 17. junija 2014 o razglasitvi nekaterih vrst pomoči za združljive z notranjim trgom pri uporabi členov 107 in 108 Pogodbe (UL L 187, 26.6.2014, str. 1).

      (16)  Glej uvodno izjavo 21 zgoraj navedenega sklepa z dne 4. julija 2006.

      (17)  Uredba Komisije (ES) št. 1998/2006 z dne 15. decembra 2006 o uporabi členov 87 in 88 Pogodbe pri pomoči de minimis (UL L 379, 28.12.2006, str. 5).

      (18)  Kraljevi odlok z dne 23. marca 2014 o spremembi v zvezi z oprostitvijo plačila davka na dohodek iz poslovne dejavnosti AR/CIR 92 na podlagi člena 275(2) in (3) zakonika o dohodnini iz leta 1992 (Arrêté royal modifiant, en matière de dispense de versement du précompte professionnel, l'AR/CIR 92 en exécution de l'article 275 § 2 et 3 du Code des impôts sur les revenus 1992) (Moniteur Belge z dne 31. marca 2014).


title: 2014/811/EU: Sklep Evropskega parlamenta in Sveta z dne 22. oktobra 2014 o uporabi sredstev Evropskega sklada za prilagoditev globalizaciji v skladu s točko 13 Medinstitucionalnega sporazuma z dne 2. decembra 2013 med Evropskim parlamentom, Svetom in Komisijo o proračunski disciplini, sodelovanju v proračunskih zadevah in dobrem finančnem poslovodenju (vloga EGF/2013/002 BE/Carsid iz Belgije)

text:
               20.11.2014

               SL

               Uradni list Evropske unije

               L 333/9

         SKLEP EVROPSKEGA PARLAMENTA IN SVETA
   z dne 22. oktobra 2014
   o uporabi sredstev Evropskega sklada za prilagoditev globalizaciji v skladu s točko 13 Medinstitucionalnega sporazuma z dne 2. decembra 2013 med Evropskim parlamentom, Svetom in Komisijo o proračunski disciplini, sodelovanju v proračunskih zadevah in dobrem finančnem poslovodenju (vloga EGF/2013/002 BE/Carsid iz Belgije)

      (2014/811/EU)

   EVROPSKI PARLAMENT IN SVET EVROPSKE UNIJE STA –
   ob upoštevanju Pogodbe o delovanju Evropske unije,
   ob upoštevanju Uredbe (ES) št. 1927/2006 Evropskega parlamenta in Sveta z dne 20. decembra 2006 o ustanovitvi Evropskega sklada za prilagoditev globalizaciji (1) in zlasti člena 12(3) Uredbe,
   ob upoštevanju Uredbe (EU) št. 1309/2013 Evropskega parlamenta in Sveta z dne 17. decembra 2013 o Evropskem skladu za prilagoditev globalizaciji (2014–2020) in razveljavitvi Uredbe (ES) št. 1927/2006 (2) ter zlasti drugega pododstavka člena 23 Uredbe,
   ob upoštevanju Uredbe Sveta (EU, Euratom) št. 1311/2013 z dne 2. decembra 2013 o večletnem finančnem okviru za obdobje 2014–2020 (3) in zlasti člena 12 Uredbe,
   ob upoštevanju Medinstitucionalnega sporazuma z dne 2. decembra 2013 med Evropskim parlamentom, Svetom in Komisijo o proračunski disciplini, sodelovanju v proračunskih zadevah in dobrem finančnem poslovodenju (4) ter zlasti točke 13 Sporazuma,
   ob upoštevanju predloga Evropske komisije,
   ob upoštevanju naslednjega:

               (1)

               Evropski sklad za prilagoditev globalizaciji (ESPG) je bil ustanovljen za zagotavljanje dodatne podpore delavcem, ki so postali presežni zaradi velikih strukturnih sprememb v svetovnih trgovinskih tokovih, do katerih je prišlo zaradi globalizacije, ter za pomoč pri njihovi ponovni vključitvi na trg dela.

               (2)

               Sredstva ESPG ne presegajo najvišjega letnega zneska 150 milijonov EUR (cene iz leta 2011), kot je določeno v členu 12 Uredbe (EU, Euratom) št. 1311/2013.

               (3)

               Belgija je 2. aprila 2013 predložila vlogo za uporabo sredstev iz ESPG v zvezi z odpuščenimi delavci v podjetju Carsid SA in jo dopolnila z dodatnimi informacijami do 4. julija 2014. Ta vloga izpolnjuje zahteve za določitev finančnih prispevkov iz člena 10 Uredbe (ES) št. 1927/2006. Komisija zato predlaga uporabo zneska 911 934 EUR.

               (4)

               Zato bi bilo treba uporabiti sredstva ESPG, da se zagotovi finančni prispevek za vlogo, ki jo je predložila Belgija –

         SPREJELA NASLEDNJI SKLEP:
   Člen 1
   V okviru splošnega proračuna Evropske unije za proračunsko leto 2014 se iz Evropskega sklada za prilagoditev globalizaciji uporabi vsota 911 934 EUR v sredstvih za prevzem obveznosti in sredstvih za plačila.
   Člen 2
   Ta sklep se objavi v Uradnem listu Evropske unije.

      V Strasbourgu, 22. oktobra 2014

            Za Evropski parlament

            Predsednik

         M. SCHULZ

            Za Svet

            Predsednik

         B. DELLA VEDOVA

      (1)  UL L 406, 30.12.2006, str. 1.

      (2)  UL L 347, 20.12.2013, str. 855.

      (3)  UL L 347, 20.12.2013, str. 884.

      (4)  UL C 373, 20.12.2013, str. 1.


title: Sklep Komisije z dne 23. maja 2001 o mandatu pooblaščenca za zaslišanje nekaterih postopkih o konkurenci (notificirano pod dokumentarno številko C(2001) 1461)Besedilo velja za EGP.

text:
Pomembno pravno obvestilo

|

32001D0462

Uradni list L 162 , 19/06/2001 str. 0021 - 0024

		Sklep Komisijez dne 23. maja 2001o mandatu pooblaščenca za zaslišanje nekaterih postopkih o konkurenci(notificirano pod dokumentarno številko K(2001) 1461)(Besedilo velja za EGP)(2001/462/ES, ESPJ)KOMISIJA EVROPSKIH SKUPNOSTI JE –ob upoštevanju Pogodbe o ustanovitvi Evropske skupnosti,ob upoštevanju Pogodbe o ustanovitvi Evropske skupnosti za premog in jeklo,ob upoštevanju Sporazuma o evropskem gospodarskem prostoru,ob upoštevanju Poslovnika Komisije [1] in zlasti člena 20 Poslovnika,ob upoštevanju naslednjega:(1) Pravica zadevnih strank in tretjih oseb do zaslišanja pred sprejetjem dokončne odločbe, ki vpliva na njihove interese, je temeljno načelo prava Skupnosti. Ta pravica je določena tudi z Uredbo Sveta (EGS) št. 4064/89 z dne 21. decembra 1989 o nadzoru nad koncentracijami med podjetji [2], kakor je nazadnje spremenjena z Uredbo (ES) št. 1310/97 [3], z Uredbo Komisije (ES) št. 2842/98 z dne 22. decembra 1998 o zasliševanju strank v nekaterih postopkih po členih 85 in 86 Pogodbe ES [4] ter Uredbo Komisije (ES) št. 447/98 z dne 1. marca 1998 o priglasitvah, rokih in zaslišanjih, predvidenih v Uredbi Sveta (EGS) št. 4064/89 o nadzoru nad koncentracijami med podjetji [5].(2) Komisija mora zagotoviti, da je ta pravica v njenih postopkih o konkurenci zajamčena, zlasti ob upoštevanju Listine o temeljnih pravicah Evropske unije [6].(3) Vodenje upravnih postopkov mora biti zato zaupano neodvisni osebi z izkušnjami na področju konkurence, ki mora s svojo neoporečnostjo prispevati k objektivnosti, preglednosti in učinkovitosti teh postopkov.(4) Komisija je za te namene leta 1982 ustvarila mesto pooblaščenca za zaslišanje 1982 in nazadnje določila mandat za takšno mesto s Sklepom Komisije 94/810/ESPJ, ES z dne 12. decembra 1994 o pristojnostih pooblaščencev za zaslišanje v postopkih o konkurenci pred Komisijo [7].(5) Vlogo pooblaščenca za zaslišanje je treba še naprej krepiti ter prilagoditi in združiti te pristojnosti zaradi razvoja prava o konkurenci.(6) Za zagotovitev neodvisnosti se mora pooblaščenec za zaslišanje za upravne namene povezati s članom Komisije, posebej pristojnim za konkurenco. Povečati je treba preglednost imenovanja, odpoklica in premestitve pooblaščencev za zaslišanje.(7) Pooblaščenca za zaslišanje je treba imenovati v skladu s pravili, določenimi v kadrovskih predpisih za uradnike, ter pogoji za zaposlovanje drugih uslužbencev Evropskih skupnosti. Skladno s temi pravili se lahko obravnavajo kandidati, ki niso uradniki Komisije.(8) Mandat pooblaščenca za zaslišanje v postopkih o konkurenci je treba oblikovati na način, ki varuje pravico do zaslišanja ves čas postopka.(9) Pri razkrivanju podatkov o fizičnih osebah je zlasti treba upoštevati Uredbo (ES) št. 45/2001 Evropskega parlamenta in Sveta z dne 18. decembra 2000 o zaščiti posameznikov v zvezi z osebnimi podatki, ki jih obdelujejo institucije in organi Komisije, ter o prostem pretoku takšnih podatkov [8].(10) Ta sklep ne sme posegati v splošna pravila, ki dovoljujejo ali izključujejo dostop do dokumentov Komisije.(11) Sklep 94/810/ESPJ, ES se razveljavi –SKLENILA:Člen 1Komisija imenuje enega ali več pooblaščencev za zaslišanje (v nadaljevanju "pooblaščenec za zaslišanje"), ki v postopkih o konkurenci pred Komisijo zagotovijo, da se spoštuje učinkovito uveljavljanje pravice do zaslišanja po členih 81 in 82 Pogodbe ES, členih 65 in 66 Pogodbe ESPJ, in Uredbi (EGS) št. 4064/89.Člen 21. Imenovanje pooblaščenca za zaslišanje se objavi v Uradnem listu Evropskih skupnosti. Za vsako prekinitev, prenehanje funkcije ali premestitev po kakšnem koli postopku mora Komisija dati obrazloženo odločitev. Ta se objavi v Uradnem listu Evropskih skupnosti.2. Pooblaščenec za zaslišanje se za upravne namene poveže s članom Komisije, posebej pristojnim za konkurenco (v nadaljnjem besedilu "pristojni član Komisije").3. Če pooblaščenec za zaslišanje ne more delovati, pristojni član Komisije po posvetu s pooblaščencem za zaslišanje, če je to primerno, imenuje drugega uradnika, ki ni vpleten v zadevni primer, da nadaljuje naloge pooblaščenca za zaslišanje.Člen 31. Pooblaščenec za zaslišanje pri opravljanju svojih nalog upošteva potrebo po učinkovitem izvajanju pravil konkurence v skladu z veljavno zakonodajo Skupnosti ter načeli, ki sta jih določila Evropsko sodišče in Sodišče prve stopnje Evropskih skupnosti.2. Direktor, odgovoren za preiskavo primera (v nadaljevanju "odgovorni direktor"), obvešča pooblaščenca za zaslišanje o razvoju postopka do trenutka, ko se osnutek odločbe predloži pristojnemu članu Komisije.3. Pooblaščenec za zaslišanje lahko predloži pristojnemu članu Komisije svoja stališča o vseh zadevah, ki izhajajo iz katerega koli postopka o konkurenci Komisije.Člen 41. Pooblaščenec za zaslišanje organizira in vodi zaslišanja, predvidena v določbah za izvajanje členov 81 in 82 Pogodbe ES, členov 65 in 66 Pogodbe ESPJ ter Uredbe (EGS) št. 4064/89, skladno s členoma 5 in 13 tega sklepa.2. Določbe iz odstavka 1 so:(a) prvi odstavek člena 36 Pogodbe ESPJ;(b) Uredba (ES) št. 2842/98;(c) Uredba (ES) št. 447/98.Člen 5Pooblaščenec za zaslišanje zagotavlja, da se zaslišanje vodi pravilno in prispeva k nepristranskosti zaslišanja samega ter vseh pozneje sprejetih odločb. Pooblaščenec za zaslišanje si posebej prizadeva, da pri pripravi osnutkov odločb Komisije zagotovi, da se upoštevajo vse dejanske okoliščine, ugodne ali neugodne za zadevne stranke, tudi takšne, ki pričajo o teži kršitve.Člen 61. Zahteve tretjih oseb za zaslišanje bodisi da so to osebe, podjetja ali združenja oseb ali podjetniška združenja, se predložijo v pisni obliki skupaj s pisno izjavo, v kateri je obrazložen interes prosilca za izid postopka.2. Odločbe o tem, ali naj se tretje osebe zaslišijo, se sprejmejo po posvetovanju z odgovornim direktorjem.3. Če se ugotovi, da v zahtevi ni izkazan zadosten interes prosilca za zaslišanje, se ga pisno obvesti o razlogih za takšno ugotovitev. Določi se rok, v katerem lahko predloži nadaljnje pisne pripombe.Člen 71. Zahteve za ustno zaslišanje se navedejo v pisnih pripombah prosilca na pisma, ki jih je nanj naslovila Komisija.2. Uradna pisma iz odstavka 1 so tista, ki:(a) sporočajo navedbo ugovorov;(b) vabijo tretjo osebo, ki je pokazala zadosten interes za zaslišanje, k pisnim pripombam;(c) obveščajo tožnika, da po mnenju Komisije ni zadostnih razlogov za ugotovitev kršitve, in ga vabijo, da predloži nadaljnje pisne pripombe.3. Odločbe, ali naj se prosilci zaslišijo ustno, se sprejmejo po posvetovanju z odgovornim direktorjem.Člen 81. Če oseba, podjetje ali združenje oseb ali podjetniško združenje prejme eno ali več pisem, navedenih v članu 7(2), in upravičeno domneva, da ima Komisija dokumente, ki ji jih še niso razkrili, a so potrebni za pravilno uveljavljanje pravice do zaslišanja, se za dostop do takšnih dokumentov lahko podá obrazložena zahteva.2. O obrazloženi odločbi glede katere koli takšne zahteve se obvesti oseba, podjetje ali združenje, ki je podalo zahtevo, ali katera koli druga oseba, podjetje ali združenje, ki je vpleteno v postopek.Člen 9Če se načrtuje razkritje podatkov, ki lahko pomenijo poslovno tajnost podjetja, podjetje o takšnem namenu in razlogih zanj pisno obvestijo. Določi se rok, v katerem lahko zadevno podjetje predloži svoje pisne pripombe.Če zadevno podjetje nasprotuje razkritju podatkov, vendar se ugotovi, da podatki niso varovani in jih je zato mogoče razkriti, se ta ugotovitev navede v obrazloženi odločbi, o kateri obvestijo zadevno podjetje. V odločbi se določi datum, po katerem se bodo podatki razkrili. Ta datum se določi vsaj teden dni od dneva uradnega obvestila.Prvi in drugi odstavek se smiselno uporabljata (se uporabita s potrebnimi spremembami) za razkritje podatkov z objavo v Uradnem listu Evropskih skupnosti.Člen 10Če oseba, podjetje ali združenje oseb ali podjetniško združenje meni, da je rok za njihov odgovor na uradno pismo iz člena 7(2) prekratek, lahko v okviru prvotnega roka prosi za podaljšanje tega roka z obrazloženo zahtevo. Prosilca obvestijo pisno ali je prošnji ugodeno.Člen 11Če je primerno, lahko pooblaščenec za zaslišanje po posvetu z odgovornim direktorjem zaradi potrebe, da se zagotovi pravilna priprava zaslišanja in da se kar najbolj razjasni dejansko stanje, strankam, ki so vabljene na zaslišanje, vnaprej priskrbi seznam vprašanj, na katere želi slišati njihovo mnenje.V ta namen lahko pooblaščenec za zaslišanje po posvetu z odgovornim direktorjem skliče sestanek s strankami, ki so vabljene na zaslišanje, in po potrebi, z osebjem Komisije, da se pripravi na samo zaslišanje.Pooblaščenec za zaslišanje prav tako lahko zahteva predhodno pisno uradno obvestilo o glavni vsebini predvidene izjave oseb, ki so jih stranke, vabljene na zaslišanje, predlagale za zaslišanje.Člen 121. Po posvetu z odgovornim direktorjem pooblaščenec za zaslišanje določi datum, trajanje in mesto zaslišanja. Če se zahteva preložitev, pooblaščenec za zaslišanje odloči, ali bo preložitev dovolil ali ne.2. Pooblaščenec za zaslišanje je v celoti odgovoren za vodenje zaslišanja.3. Pooblaščenec za zaslišanje odloči, ali se med zaslišanjem smejo uporabiti novi dokumenti, katere osebe je v imenu stranke treba zaslišati in ali naj se zadevne osebe zaslišijo posebej ali v prisotnosti drugih oseb, ki so navzoče pri zaslišanju.4. Kadar je primerno, lahko pooblaščenec za zaslišanje po posvetovanju z odgovornim direktorjem zaradi potrebe po zagotovitvi pravice do zaslišanja dá priložnost osebam, podjetjem, združenjem oseb ali podjetniškim združenjem, da po ustnem zaslišanju predložijo svoje nadaljnje pisne pripombe. Pooblaščenec za zaslišanje določi datum, do katerega so takšne predložitve možne. Komisija ni dolžna upoštevati pisnih pripomb, prejetih po tem datumu.Člen 131. V zvezi z upoštevanjem pravice do zaslišanja pooblaščenec za zaslišanje poroča pristojnemu članu Komisije o zaslišanju in sklepih, do katerih je prišel na podlagi zaslišanja. Pripombe v tem poročilu veljajo za postopkovna vprašanja, vključno z razkrivanjem dokumentov in dostopom do dosjeja (spisa), za roke za odgovor na ugotovitve o možnih kršitvah ter pravilno vodenje ustnega zaslišanja.Kopija poročila se predloži generalnem direktorju za konkurenco in odgovornemu direktorju.2. Pooblaščenec za zaslišanje lahko ob poročilu iz odstavka 1 predloži pripombe o nadaljnjem poteku postopka. Takšne pripombe se lahko med drugim nanašajo tudi na potrebo po novih podatkih, umiku nekaterih pritožbenih točk ali oblikovanju novih pritožbenih točk.Člen 14Če je primerno, lahko pooblaščenec za zaslišanje poroča o nepristranskosti katere koli opravljene preiskave, zato da se lahko presodi konkurenčni vpliv zavez, predlaganih v zvezi s katerim koli postopkom, ki ga začne Komisija na podlagi uporabe določb iz člena 1. To zlasti vključuje izbiro zaslišancev in uporabljeno metodologijo.Člen 15Na osnovi osnutka odločbe, ki se predloži Svetovalnemu odboru v zadevnem primeru, pooblaščenec za zaslišanje pripravi v pisni obliki končno poročilo o spoštovanju pravice do zaslišanja iz člena 13(1). To poročilo bo tudi upoštevalo, ali osnutek odločbe obravnava samo pritožbene točke, v zvezi s katerimi so stranke dobile priložnost podati svoja stališča, in če je primerno, nepristranskost vsake poizvedbe v smislu člena 14.Končno poročilo se predloži pristojnemu članu Komisije, generalnemu direktorju za konkurenco in odgovornemu direktorju. Predloži se pristojnim organom držav članic in skladno z določbami o sodelovanju, opredeljenimi v Protokolu 23 in Protokolu 24 Sporazuma o evropskem gospodarskem prostoru, Nadzornemu organu EFTE.Člen 161. Končno poročilo pooblaščenca za zaslišanje se priloži k osnutku odločbe, predložene Komisiji za zagotovitev, da je le-ta pri sprejetju odločbe o posameznem primeru v celoti seznanjena z vsemi pomembnimi podatki glede poteka postopka in spoštovanja pravice do zaslišanja.2. Pooblaščenec za zaslišanje lahko spreminja končno poročilo v smislu kakršnega koli dopolnila k osnutku odločbe do trenutka, ko Komisija sprejme odločbo.3. Komisija pošlje končno poročilo pooblaščenca za zaslišanje skupaj z odločbo naslovljencem odločbe. Končno poročilo pooblaščenca za zaslišanje objavi v Uradnem listu Evropskih skupnosti skupaj z odločbo ob upoštevanju pravno utemeljenega interesa podjetij pri varovanju njihovih poslovnih tajnosti.Člen 17Sklep 94/810/ESPJ, ES se razveljavi.Postopkovni ukrepi, že sprejeti s tem sklepom, ostanejo (še naprej) v veljavi.V Bruslju, 23. maja 2001Za KomisijoMario MontiČlan Komisije[1] UL L 308, 8. 12. 2000, str. 26.[2] UL L 395, 30.12.1989, str. 1 (popravljena verzija v UL L 257, 21.9.1990, str. 13).[3] UL L 180, 9.7.1997, str. 1.[4] UL L 354, 30.12.1998, str. 18.[5] UL L 61, 2.3.1998, str. 1.[6] UL C 364, 18.12.2000, str. 1.[7] UL L 330, 21.12.1994, str. 67.[8] UL L 8, 12.1.2001, str. 1.--------------------------------------------------


title: Sklep Sveta z dne 19. marca 2001 o sklenitvi okvirnega sporazuma o trgovini in sodelovanju med Evropsko skupnostjo in njenimi državami članicami na eni strani ter Republiko Korejo na drugi strani

text:
Pomembno pravno obvestilo

|

32001D0248

Uradni list L 090 , 30/03/2001 str. 0045 - 0045

		Sklep Svetaz dne 19. marca 2001o sklenitvi okvirnega sporazuma o trgovini in sodelovanju med Evropsko skupnostjo in njenimi državami članicami na eni strani ter Republiko Korejo na drugi strani(2001/248/ES)SVET EVROPSKE UNIJE JE –ob upoštevanju Pogodbe o ustanovitvi Evropske skupnosti in zlasti člena 57(2), člena 71, člena 80(2) ter členov 133 in 308 Pogodbe v povezavi z drugim stavkom prvega pododstavka člena 300(2) in prvim pododstavkom člena 300(3) Pogodbe,ob upoštevanju predloga Komisije [1],ob upoštevanju mnenja Evropskega parlamenta [2],po posvetovanju z Ekonomsko-socialnim odborom,ob upoštevanju naslednjega:Sporazum iz tega sklepa je treba odobriti –SKLENIL:Člen 1Okvirni sporazum o trgovini in sodelovanju med Evropsko skupnostjo in njenimi državami članicami na eni strani ter Republiko Korejo na drugi strani se potrdi v imenu Skupnosti.Besedilo sporazuma je priloženo temu sklepu.Člen 21. V Skupnem odboru, določenem v členu 19(3) okvirnega sporazuma, Skupnost zastopa predstavnik Komisije, ki mu pomagajo predstavniki držav članic.2. Stališče Skupnosti v Skupnem odboru ob sprejemanju priporočil sprejme Svet na predlog Komisije, v skladu z ustreznimi določbami Pogodbe o ustanovitvi Evropske skupnosti.Člen 3Predsednik Sveta v imenu Skupnosti da uradno obvestilo, predvideno v členu 21 okvirnega sporazuma.Člen 4Ta sklep se objavi v Uradnem listu Evropskih skupnosti.V Bruslju, 19. marca 2001Za SvetPredsednikA. Lindh[1] UL C 188, 28.6.1996, str. 11.[2] UL C 104, 14.4.1999, str. 59.--------------------------------------------------


title: 2005/223/ES: Odločba Komisije z dne 25. februarja 2005 o spremembi Sklepa 94/140/ES o ustanovitvi Svetovalnega odbora za usklajevanje preprečevanja goljufij

text:
               17.3.2005

               SL

               Uradni list Evropske unije

               L 71/67

      ODLOČBA KOMISIJE

   z dne 25. februarja 2005
   o spremembi Sklepa 94/140/ES o ustanovitvi Svetovalnega odbora za usklajevanje preprečevanja goljufij
   (2005/223/ES)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju naslednjega:

               (1)

               S Sklepom Komisije 94/140/ES (1) je Komisija ustanovila Svetovalni odbor za usklajevanje preprečevanja goljufij („odbor“), s katerim se posvetuje o vseh zadevah v zvezi s preprečevanjem in bojem proti goljufijam in nepravilnostim ter o vsaki zadevi v zvezi s sodelovanjem med državami članicami ali med državami članicami in Komisijo.

               (2)

               Od ustanovitve odbora so se ukrepi za zaščito finančnih interesov Skupnosti bistveno razvili in okrepili, zlasti z novimi zakonodajnimi ukrepi in organizacijskimi spremembami v Komisiji.

               (3)

               Z Uredbo Sveta (ES, Euratom) št. 2988/95 (2) so bili sprejeti splošni predpisi za določanje nepravilnosti in ukrepi ter kazni za takšne nepravilnosti na področju zaščite finančnih interesov Skupnosti, z Uredbo Sveta (Euratom, ES) št. 2185/96 (3) pa so bili sprejeti posebni predpisi, veljavni za vsa področja dejavnosti Skupnosti v zvezi s pregledi in inšpekcijami na kraju samem, ki jih opravlja Komisija.

               (4)

               Člen 280, vstavljen v Pogodbo ES z Amsterdamsko pogodbo, zagotavlja nov institucionalni okvir za boj proti goljufijam. Člen zlasti predvideva delitev pooblastil med Skupnost in države članice ter tesno in redno sodelovanje med pristojnimi organi držav članic in Komisijo pri zaščiti finančnih interesov Skupnosti.

               (5)

               S Sklepom Komisije 1999/352/ES, ESPJ, Euratom (4) je bil ustanovljen Evropski urad za boj proti goljufijam (OLAF), pristojen za upravne preiskave goljufij in vse dejavnosti v zvezi z zaščito finančnih interesov Skupnosti glede nezakonitih dejanj, ki bi lahko vodila do upravnih ali kazenskih postopkov.

               (6)

               Uredba Evropskega parlamenta in Sveta (ES) št. 1073/1999 (5) in Uredba Sveta (Euratom) št. 1074/1999 (6) sta določili pravni okvir za dejavnosti OLAF-a in ga zlasti zadolžili za vzpostavljanje sodelovanja med pristojnimi organi držav članic in Komisijo glede usklajevanja ukrepov za zaščito finančnih interesov Skupnosti pred goljufijami.

               (7)

               Na področju zaščite eura pred ponarejanjem je bila Komisiji dodeljena posebna odgovornost za zagotavljanje splošne zaščite enotne valute s posvetovanji znotraj svetovalnega odbora v okviru Uredbe Sveta (ES) št. 1338/2001 (7) s tesnim in rednim sodelovanjem med pristojnimi nacionalnimi organi in Komisijo. S Sklepom Sveta 2001/923/ES (8) je bila Komisiji v sodelovanju z državami članicami dodeljena odgovornost za upravljanje in izvajanje programa Skupnosti glede izmenjave, pomoči in usposabljanja za zaščito eura proti ponarejanju (program Pericles).

               (8)

               Ob upoštevanju teh novih razsežnosti pravnih aktov Skupnosti in horizontalnega delovanja odbora je primerno prilagoditi pristojnosti glede svetovanja odbora in tudi zastopanje držav članic v odboru, tako da lahko strokovnjakom držav članic pomagajo pristojni nacionalni organi. Za boljšo prožnost dela odbora je treba določiti možnost ustanovitve sektorskih delovnih skupin.

               (9)

               Sklep 94/140/ES je zato treba ustrezno spremeniti –

         SPREJELA NASLEDNJE:
   Člen 1
   Sklep 94/140/ES se spremeni:

               1.

               Člen 2(1) se nadomesti z naslednjim besedilom:
               „1.   Komisija se lahko z odborom posvetuje o vseh zadevah v zvezi s preprečevanjem in bojem proti goljufijam in vsemi drugimi nezakonitimi dejavnostmi, ki vplivajo na finančne interese Skupnosti, ter o vsaki zadevi v zvezi s sodelovanjem med državami članicami ali med državami članicami in Komisijo za zaščito finančnih interesov Skupnosti za čim učinkovitejšo organizacijo tesnega in rednega sodelovanja med pristojnimi organi v boju proti goljufijam.
               Komisija se lahko z odborom posvetuje o vsaki zadevi v zvezi z zaščito finančnih interesov Skupnosti in zaščito euro bankovcev in kovancev pred ponarejanjem.
               Komisija se lahko prav tako z odborom posvetuje o vsaki zadevi v zvezi s pravno zaščito finančnih interesov Skupnosti, zlasti o dejavnosti policije in sodišča glede razvoja in sodelovanja v boju proti goljufijam.“

               2.

               Člen 3 se spremeni:

                           (a)

                           Odstavek 1 se nadomesti z naslednjim besedilom:
                           „1.   Odbor sestavljata po dva predstavnika vsake države članice; pomagata jima lahko po dva predstavnika zadevnih nacionalnih pristojnih organov.“

                           (b)

                           Odstavek 3 se nadomesti z naslednjim besedilom:
                           „3.   V soglasju s Komisijo lahko odbor ustanovi delovne skupine, ki v okviru svojih sektorskih pristojnosti pomagajo Komisiji pri delu.
                           Komisija zagotovi odboru tajniško podporo.“

               3.

               V členu 6 se sklic na člen 214 Pogodbe nadomesti s sklicem na člen 287 Pogodbe.

         Člen 2
   Ta odločba začne veljati na dan objave v Uradnem listu Evropske unije.

      V Bruslju, 25. februarja 2005

            Za Komisijo

         Siim KALLAS

            Podpredsednik

      (1)  UL L 61, 4.3.1994, str. 27.

      (2)  UL L 312, 23.12.1995, str. 1.

      (3)  UL L 292, 15.11.1996, str. 2.

      (4)  UL L 136, 31.5.1999, str. 20.

      (5)  UL L 136, 31.5.1999, str. 1.

      (6)  UL L 136, 31.5.1999, str. 8.

      (7)  UL L 181, 4.7.2001, str. 6.

      (8)  UL L 339, 21.12.2001, str. 50.


title: 2005/356/ES: Sklep Sveta z dne 22. decembra 2004 o sklenitvi Sporazuma med Evropsko skupnostjo in Kneževino Andoro o ukrepih, enakovrednih tistim iz Direktive Sveta 2003/48/ES o obdavčevanju dohodka od prihrankov v obliki plačil obresti

text:
               4.5.2005

               SL

               Uradni list Evropske unije

               L 114/9

      SKLEP SVETA

   z dne 22. decembra 2004
   o sklenitvi Sporazuma med Evropsko skupnostjo in Kneževino Andoro o ukrepih, enakovrednih tistim iz Direktive Sveta 2003/48/ES o obdavčevanju dohodka od prihrankov v obliki plačil obresti
   (2005/356/ES)
   SVET EVROPSKE UNIJE JE –
   ob upoštevanju Pogodbe o ustanovitvi Evropske skupnosti in zlasti člena 94 v povezavi s prvim pododstavkom člena 300(2), prvim pododstavkom člena 300(3) in členom 300(4) Pogodbe,
   ob upoštevanju predloga Komisije,
   ob upoštevanju mnenja Evropskega parlamenta (1),
   ob upoštevanju naslednjega:

               (1)

               Dne 16. oktobra 2001 je Svet pooblastil Komisijo za pogajanja s Kneževino Andoro glede sporazuma, ki bi zagotavljal, da bi ta država sprejela ukrepe, ki so enakovredni tistim, ki se uporabljajo v okviru Skupnosti za zagotovitev dejanske obdavčitve dohodkov iz varčevanja v obliki plačil obresti.

               (2)

               Besedilo sporazuma, ki predstavlja rezultat teh pogajanj, je skladno z direktivami za pogajanja, ki jih je dal Svet. To besedilo spremlja Skupna izjava o nameri Evropske skupnosti in njenih držav članic na eni strani in Kneževine Andore na drugi strani, katere besedilo je priloženo Sklepu Sveta 2004/828/ES (2).

               (3)

               Uporaba določb Direktive 2003/48/ES (3) je odvisna od uporabe ukrepov, enakovrednih tistim, ki jih določa ta direktiva, s strani Kneževine Andore v skladu s sporazumom, ki sta ga sklenili ta država in Evropska Skupnost.

               (4)

               Sporazum je bil v skladu s Sklepom 2004/828/ES v imenu Evropske skupnosti podpisan dne 15. novembra 2004 s pridržkom naknadnega sprejetja sklepa o sklenitvi Sporazuma.

               (5)

               Sporazum je treba odobriti.

               (6)

               Treba je zagotoviti preprost in hiter postopek za morebitne prilagoditve prilog I in II k Sporazumu –

         SKLENIL:
   Člen 1
   Sporazum med Evropsko skupnostjo in Kneževino Andoro o ukrepih, enakovrednih tistim iz Direktive Sveta 2003/48/ES, se odobri v imenu Evropske skupnosti.
   Besedilo Sporazuma je priloženo temu sklepu (4).
   Člen 2
   Komisija je pooblaščena, da v imenu Skupnosti odobri spremembe prilog k Sporazumu, ki so potrebne za uskladitev prilog s podatki o pristojnih organih, ki izvirajo iz uradnih obvestil iz točke (a) člena 5 Direktive 2003/48/ES in s podatki iz Priloge k Direktivi.
   Člen 3
   Predsednik Sveta v imenu Skupnosti pošlje uradno obvestilo iz člena 15(1) Sporazuma (5).
   Člen 4
   Ta sklep se objavi v Uradnem listu Evropske unije.

      V Bruslju, 22. decembra 2004

            Za Svet

            Predsednik

         C. VEERMAN

      (1)  Mnenje z dne 17. novembra (še ni objavljeno v Uradnem listu).

      (2)  UL L 359, 4.12.2004, str. 32.

      (3)  UL L 157, 26.6.2003, str. 38. Direktiva, kakor je bila nazadnje spremenjena z Direktivo 2004/66/ES (UL L 168, 1.5.2004, str. 35).

      (4)  UL L 359, 4.12.2004, str. 33.

      (5)  Datum začetka veljavnosti Sporazuma bo Generalni sekretariat Sveta objavil v Uradnem listu Evropske unije.


title: Sklep Sveta z dne  9. marca 2006  o imenovanju članov in nadomestnih članov Svetovalnega odbora za izobraževanje in usposabljanje na arhitekturnem področju

text:
               21.3.2006

               SL

               Uradni list Evropske unije

               C 68/6

      SKLEP SVETA

   z dne 9. marca 2006
   o imenovanju članov in nadomestnih članov Svetovalnega odbora za izobraževanje in usposabljanje na arhitekturnem področju
   (2006/C 68/03)
   SVET EVROPSKE UNIJE JE —
   ob upoštevanju Pogodbe o ustanovitvi Evropske skupnosti,
   ob upoštevanju Sklepa Sveta 85/385/EGS z dne 10. junija 1985 o ustanovitvi svetovalnega odbora za izobraževanje in usposabljanje na arhitekturnem področju, zlasti členov 3 in 4 Sklepa (1),
   ob upoštevanju Akta o pristopu iz leta 2003 in zlasti člena 52(1) tega akta,
   ob upoštevanju, da ta odbor v skladu s členom 3 omenjenega sklepa sestavljajo po trije strokovnjaki iz vsake države članice, vsak strokovnjak pa ima namestnika; da v skladu s členom 4 istega sklepa mandat teh strokovnjakov in namestnikov traja tri leta;
   ob upoštevanju, da je Svet s sklepoma z dne 23. oktobra 2001 (2) in 1. marca 2002 (3) imenoval člane in nadomestne člane Svetovalnega odbora za izobraževanje in usposabljanje na arhitekturnem področju za obdobje do 22. oktobra 2004;
   ob upoštevanju, da so vlade dvaindvajsetih držav članic podale seznam kandidatov za imenovanje, zamenjavo ali podaljšanje mandata svojih članov in nadomestnih članov —
   SKLENIL:
   Edini člen
   Za člane in nadomestne člane Svetovalnega odbora za izobraževanje in usposabljanje na arhitekturnem področju so za obdobje treh let od datuma tega sklepa imenovani:
   A.   Poklicni strokovnjaki iz praktične stroke

               Država

               Člani

               Nadomestni člani

               Belgija

               g. Jos LEYSSENS

               g. Michel DE KEYSER

               Češka

               g. Petr BÍLEK

               g. Michal KOHOUT

               Nemčija

               prof. Ralf NIEBERGALL

               g. Wolfgang SCHNEIDER

               Estonija

               g. Tõnu LAIGU

               g. Veljo KAASIK

               Grčija

               g. Dionyssios DIGENIS

               g. Sotiris PAPADOPOULOS

               Španija

               Don Jordi QUEROL i PIERA

               Irska

               g. John E. O'REILLY

               g. Eoin O'COFAIGH

               Italija

               g. Leopoldo FREYRIE

               g. Pierluigi MISSIO

               Ciper

               g. Vasos CHRISTOU

               g. Sokratis STRATIS

               Latvija

               g. Sergejs ŅIKIFOROVS

               mag. arh. Dace KALVĀNE

               Litva

               g. Kęstutis PEMPĖ

               g. Linas TULEIKIS

               Madžarska

               dr. Ferenc MAKOVÉNYI

               g. Sandor PÁLFI

               Malta

               g. David PACE

               g. David FELICE

               Nizozemska

               ga. S.D. NIEUWENDIJK

               g. R. van der SLUYS

               Avstrija

               g. Alexander RUNSER

               g. Johannes Simon STEINER

               Poljska

               g. Tomasz TACZEWSKI

               g. Stanislaw DEŃKO

               Slovenija

               dr. Viktor PUST

               g. Vladimir KRAJCAR

               Slovaška

               g. Branislav SOMORA

               ga. Mária LICHVÁROVÁ

               Finska

               g. Veikko VASKO

               g. Pekka SALMINEN

               Švedska

               g. Anders BODIN

               ga. Katarina NILSSON

               Združeno kraljestvo

               g. R. C. SHRIMPLIN

               g. Ken TAYLOR

         B.   Strokovnjaki iz univerzitetnih izobraževalnih ustanov ali izobraževalnih ustanov enakovredne ravni na arhitekturnem področju

               Država

               Člani

               Nadomestni člani

               Belgija

               g. Yvon CLOSSEN

               g. Johan RUTGEERTS

               Češka

               g. Ladislav LÁBUS

               g. Alois NOVÝ

               Nemčija

               prof. H. BÜHLER

               prof. Rudolf SCHÄFER

               Estonija

               dr. Jüri SOOLEP

               g. Andres ALVER

               Grčija

               g. Constantin-Victor SPYRIDONIDIS

               Irska

               g. James HORAN

               prof. Loughlin KEALY

               Italija

               prof. Mario DOCCI

               prof. Piero ALBISINNI

               Ciper

               g. Christos CHATZICHRISTOS

               g. Mario FOKAS

               Latvija

               dr. habil., prof. M. Jānis KRASTIŅŠ

               prof. dr. arh. Jānis BRIŅĶIS

               Litva

               g. Gintaras ČAIKAUSKAS

               prof. Juozas PALAIMA

               Madžarska

               prof. Balázs BALOGH

               prof. Bálint BACHMANN

               Malta

               g. Joseph FALZON

               g. Dennis DE LUCCA

               Nizozemska

               prof. L. VAN DUIN

               g. Aart OXENAAR

               Avstrija

               g. Christian KÜHN

               prof. Wolf D. PRIX

               Poljska

               prof. Stefan WRONA

               prof. Andrzej KADŁUCZKA

               Slovenija

               g. Peter GABRIJELČIČ

               dr. Tadeja ZUPANČIČ STROJAN

               Slovaška

               prof. Julián KEPPL

               ga. Ľubica VITKOVÁ

               Finska

               prof. Juhani KATAINEN

               prof. Simo PAAVILAINEN

               Švedska

               g. Finn WERNE

               g. Hasse ERNEFELDT

               Združeno kraljestvo

               prof. James A. LOW

               g. Lawrence JOHNSTON

         C.   Strokovnjaki pristojnih organov držav članic

               Država

               Člani

               Nadomestni člani

               Belgija

               g. Olivier REMACLE

               g. Benjamin HOUET

               Češka

               ga. Zuzana BĚHOUNKOVÁ

               ga. Lenka RUDÁ

               Nemčija

               ga. Vera STAHL

               g. Michael ELZER

               Estonija

               g. Priit ENOK

               g. Martin LEPP

               Grčija

               g. Nikolaos KATSIMBINIS

               ga. Margarita KARAVASSILI

               Irska

               g. Michael McCARTHY

               ga. Nancy CALLAGHAN

               Italija

               dr. Teresa CUOMO

               Ciper

               ga. Lilia PAPADOURY

               ga. Antroula FLORIDOU

               Latvija

               g. Dainis OZOLIŅŠ

               ga. Gunta ARĀJA

               Litva

               g. Gintautas TIŠKUS

               g. Gediminas BUDREIKA

               Madžarska

               ga. Mária BÁNÓNÉ NYÉKHELYI

               ga. Zsuzsanna SZABÓ

               Malta

               g. Raymond FARRUGIA

               g. Carmel MIFSUD BORG

               Nizozemska

               g. M. VAN HECK

               Portugalska

               g. António Vasco MASSAPINA

               g. Fernando Rocha PINTO

               Avstrija

               g. Wolfgang LENTSCH

               ga. Evelyn NOWOTNY

               Poljska

               g. Kazimierz Andrzej KOBYLECKI

               ga. Monika MAJEWSKA

               Slovenija

               ga. Pavli KOC

               g. Saša GALONJA

               Slovaška

               g. Milan MARHAVÝ

               ga. Viktória KOSÁROVÁ

               Finska

               ga. Anita LEHIKOINEN

               Švedska

               ga. Nina KOWALEWSKA

               ga. Karin DAHL BERGENDORFF

               Združeno kraljestvo

               dr. Jon LEVETT

               g. David PETHERICK

      V Bruslju, 9. marca 2006

            Za Svet

            Predsednik

         J. PRÖLL

      (1)  UL L 223, 21.8.1985, str. 26.

      (2)  UL C 320, 15.11.2001, str. 2.

      (3)  UL C 72, 21.3.2002, str. 1.